url: =Home » Article » Tuhun Zomite leh pilna laigelh Gin Khan Mang\nTuhun leitung khantohzia manlang mahmah aa khuavakzaha manlang kizopnate kinakzat mahmah hi. Leitung mongkhat pan mongkhat olnotakin kihothei bekhiloin melkimuthei cihzah donga pilna akikhangto hita hi.Tua ahih manin leitung pen khuatakhat (global village) naci ziauta uh hi. Hih banga Pilna khantohna pen Leitung mipilte’n tuihualpi thumin nakhen uh hi. Amasa khantohna Tuihualpi pen Kampau, lai (language) kiciana neihna naci uh hi. Anihna khantohna Tuihualpi pen tua ii Kampaute lai-in gelhthei leh, laikhetna tawhkhenin hawmkhiatna naci leuleu uh hi. Athumna khantohna Tuihualpi pen tuhun hi-in Computer zanga leitung munkhat pan munkhat melkimusa-in kiho, laikikhak, thuthangte tuletu in kizasak, kithei, kimu cih bangin nakhento diudeu uhhi. Adang khatin tuhun pen Pilna khang (Knowledge Age) na cilai uh hi. Tua banga leitung mipilte khenna namthum sungah Ei Zomi Ciimnuai ta Tedim kampaute bang dinmunah ki-om cihpen alung ngaihtuahhuai thu khat ahi hi. Tua banah Zomi Ciimnuai tate’n Pilna bangcih zon ding, leitung pilna amanlangtaka atai koicih delhhuai cihte lungphutna aom bangteng kawlgam, vaigam, saklehkhang, leh tuipigal aom sanggamte tungah anuai abangin kong luikhia hi.\nMikangte’n pilna namnihin nakhen uh aa ciimna (wisdom) leh theihna (knowledge) naci uh hi. Ciimna pen pianpihpilna kici thei hi. Hihpen mihing khatciat neihhi aa tua ciimna pen azatna tungtawnin kimukhia theibek hi. Theihna (knowledge) pen sangkah a sinna leh kantelna pan kingah pilna kici hi. Tua in ciimna khangcingsakin mipil hong suah hi. Tua ahih manin asia leh apha, phattuamna leh phattuamlohna khentel theihna pen pilna kici theipah hi.\nPilna kipatnabulpi koipan hi-a, bangzah in thupi, tua-in bangzahtak a, phattuamna hongpia cihte theihmasakloh aphamawh thu ahi hi. Leitunga mipil minthangte laibugelhte enzoleng tampitak omding himahtaleh tuate tunga atuang ii Lai Siangtho sung enlehang kicingpen kha ding hi. Pilna hong kipatkhiatna pen Lai Siangtho in natelgen mahmah hi. Pilna bulpi hong kipatkhiatna pen Pasian hi-in Amah theihtelna leh zahtakna pan kingah ahihzia Paunak 1:7; 9:10; Late 111:10; leh Jakoh 1:5 hihte sungah nagenngiat hi.\nPilna zon ding athupitdan Paunak 2 sungah teltakin honglak hi. Pilna pen Paunak 2:4 sungah “Ngun, ahih keileh a kiseelsum manphazon bangin hahkatin pilna zongin,” 9:11 “Pilna in nakhang hong khan dinga, na nuntaakna hong sausak dinghi,” cingiat ahih manin mihing nuntaakna-ah athupipen in Pilna hi cih hipah hi. American President George W. Bush in “Pilna tawh a nuntaakna akivak mi-in mimanpha mahmah mi hi,” na cilai hi. Tua ahih manin khamlezang, simlemal, leh tuipigal khat aa aom sanggam ulenau, nu leh pa te aw ii sanggam pilna sinte, pilna deihnatakpi tawh azongte gensiasia lozaw aa ii hih theihzahin panpih tumzaw tek ni.\nProfessor C. Thang Za Tuan in “Pilna pen Pasian kiang pan hi-in sanginn, biakinn ah sinna, zaknate pan kikhuaphawk-beh aa tuhun in tuate pan bek hinawnloin nasepna pan, mite tawh kikholhna pan, innkuansung pan, mipite thu kizakna ahi tadensa, radio, TVpan, Internet leh Cybercafe te pan, leh mundangdang pan kingah theita hi”ci hi. Tuabang hina pi-in ii Tuunnu Zogam Ciimnaui khuamun omna Tedimgam ah hibangte sehsawmsuah sehkhat in a zangthei tamcih dinmun ah ki-om laimawk hi. Pilna bangzah in thupi cihpen mundang gamdang aa atung sanggam nu leh pa, ulenau te’n telngel ding nahih manun ii Thangho leh Liando tangthu lungngaihtuahna ii neih ding thupi kasa hi.\nAbeisa Hun Zomite Leh Pilna\nZogam ah pilna laisin pen Kayin Siate makaihna tawh Tedim, Khuasak, Tonzang, Hakha leh Thantlang te ah kawllai sinna 1901 kumin na kipankhia uh hi. Tua pen ei Zomite adingin sanglaipilna sin kipatcilna (formal Schooling) hipah hi. Kuamah sangkah nuam ki-omlo ahih manin akipatcillamin sangkah dingte sumtawh khasimin kiguailiang aa sang akah uh ahi hi. Japan galma ciangciang sangkah nuam tamnailo aa kumpi ki-ukna amapai theihna’ng in amau utleh utloh thutawh kisailo in sangkikahsak a, kumpi’n khakhat Stipend leh a nekledawn ding, akisam van leh nate vanpih in sangkah uh hi. Pawlkhat sangkah nuam napi’n kumpite leh hausa-upate kham hituanlo in, nute pate in sangkah laisim pen zinghuan nitakhuan in kizang theilo ding ahih manin lokuansak zaw uh ciliang hi.\nTuhun in zong tuamah tawh kibang laimai hi. Banghanghiam cihleh sangkah ding sangin lokhawh hinawnloin gamdang ah paisak in sumzon ding bekbek kithupisak hi. Tua in Zomi Ciimnuai tate mailam makai ding tampi hong vatmai sak hi. Pilna zonhun om aa sumzon hunzong omhi cileng kikhiallo khangel ding hi. Pilna zonna ding sum kisam pen aman mahmah hi. Tua bang aci nu leh pa sanggam ulenau tezong khialkhin tuanlonapi’n pilna zonmasak ding hanthot aa ahithei zahin panpih ding thupizaw hi.\nSangkah ding lawpna leh uttawmna pen hun kikhelna tawh kizui-in khangto aa leitung galpikhatna (1914-1918) masang in galpikhit Zomi Ciimnuai ta Tedim kampau Piantit (France) kuante hong tunkikkhitzawh ciangin Pilnadeihna hong khangsan pan hi. Japante hong uk (1943-1944) sungin Mikang kumpite galvanleng in bomb khiat ding laupipi mahin Thuklai, Mualbem, Saizang khuate akipan khuapawlkhatte ah sangkah mah om veve ci uh hi. Japangal venkhit lian, 1945 kum kipatin kuama sawl, hanthotsa cihbang kulnawnloin sangkah ding nalawpta-uh ahih manin mipil milian tampi na omtopah uh hi. Tua bang ahih sam hangin numeite bel sangkah ding kihah sawlcihbel omnailo cita leuleu uh hi.\nKawlgam suahtakkhit (1947-1985) sungin sangkah abeisa sang kitamzawdeuh naci uh hi. Khuagamla pipi Haiciin pekpan leh Tedimkiim tai 7,8 gamlatna panin pilna zong uh hi. Hostel ah ompah uh aa amau anguaiciatmah tawh amau huantawm uh ci hi. Mei-inn (lantern) zong neilo uh ahih manun meikhuatvakin nihlethum bang ki-umlinglengin agingloin laisimin hanciam uh cilai hi. Tuaban ah zanpuanlum zong neiloin Japan gallai a sakolpuan/kambal (comforter) te mulcilh-sapipi-in nihlethum bang lumkhawm uhci tanghial hi. Phalbi zanngial bang akisukkhak natebek luma, kiheiheileng khua hong vak theisam nacibek uha pilna zongci uh hi. Tuhun inzong ii gamsung nuntaak-khuasak ollohnaziak hang mahzonglah hikawmin hihmah abang pen Zomi Ciimnuaita Tedimmite sungah za-ah sawmsagih (70%) bang ki-omlai dinmun ahi hi. Tua bangin haksapipi mah aa pilna azon manun mipil kiciaptehna Luyechun thuapnih, thuapthum ngahtopah uh aa tuhun in ii zahtak leh muanlesuan makaite hong suakpah uh hi.\nTuhun Zomite Leh Pilna Tawh Nuntakzia\nTuhun in ahih leh pilna thupi kisa, kideih mahmah ta hi. Ahizongin pilna zonna ding nuntaak-khuasak hamsatnate hangin lungnuamtakin zongtheilo tampi ki-om hi. Tuaban ah sakah khangah, tuipigal ah kizinin sum kizongzaw hi. William Shakespeare in “If money goes before, all ways lie open, “dangka masuan peuhleng makhempeuh vangkhin hi” acih pen kisangtheizaw hong suakmawk hi. Banghanghiam cihleh hihpen ii gamsung nuntaakna ii huzap haksatna tampite hang zong ahi hi. Sangsum dontam banah sangsiate’n khasumkhamlo ahih manin tuition, border hong uh aa tua munah akahzote bekin laithei zawdeuh uh hi. Tuate huhau in pilna sangin sumdeihna hong khangzawsak mawk hi. Napoleon Bonaparte in “The word ‘impossible’ comes from the fools mouth,” ‘hizokei’ cihkam malpen mihaite kampan hong paikhia hi, naci hi. Hih kammal pen ei Zomi Ciimnuaita Tedim kampaute’n nuntakpihhuai mahmah hi. I biak Sianmang in zong misila ding aa ahong siam hituanlo hihang. Hanciam peuhleng milian, mipilleh kumpi suakthei ding a zong hongsiam hi.\nPilna kisinna kicing neihtheihlohna hangin ii gam, ii leitang, ii minam zong ki-it zolo suak hi. Ei Zomi anei zawdeuhte enlengzong pilna a neihloh manin a hauhpualahin ama nunsung nangawn akhomzo ii tamkeipah hi. Minamdang mihaute enleng amau apil manun amauneihsa atu ata te’n gaizolo uh hi. Tua ahih manin pilna mah thupisak masak ding akisam nahi gige hi.\nPilna neihlohna ii a hoihloh dan pen kawlte’n zong paunak in nanei uh aa hih bangin na ci uh hi: “Pilna neilo misila,” cihnopna-ah pilna ii neihkeileh midangte ii sila suakding cihthu hong telsak hi. Melhoih ningtui kidawn theilo cihmah bangin kawlte’n zong” a paak ahoih hangin namtuinaneilo paak tawh kibang na ci uhhi.\nZomi Ciimnuai tate Mailam Ading Vaipuak\nPilna tawh ii nuntak khuasak theihna ding pen leitung nuntaaksung athupipen ahihna Lai Siangtho sungah teltak in hong gen hi. A diakdiakin Paunak sungah kiciantak kimuthei hi. Tua ahih manin Zomi Ciimnuai khua paakbang apalluunna ding pen Zo vontawi Nu leh Pa, Ulenau, Simlemaal, Kawlgam, Vaigam leh Tuipi galkhat aa a-omte vaipuak ahi hi. Banghanghiam cihleh mipilte’n agam, aminam akhantoh theihna dingin ama pianna gam, akhuapuah in amipih, asapihte nuntaakna akilapsang theihna ding anuntakna pia in sem hi cihpen Mahadma Gandhi, Boyoke Aungsan, leh Marthin Luther King te tung pan kitelmahmah hi.\nMailam ah Zomi Ciimnuai tate’n ii Zogam paakbang hongpaallun semsemna dingin sepding vaipuak namguk konglakkhia hi.Tuate anuai aa bang ahi hi.\n(1) Pilna sinnuamnapi bangmahneilo, pilnazonna ding avaihawmpih ding leh apanpih ding a omlote khuangaih tuahna in hostel (border) pikhatlamin laihilh ding Siapa leh Sianu cialsakngiat aa Pasianthu leh Leitungpilna tawh akhanna dingun pantah ding,\n(2) Agape Zatopikhat hongin tualai-ah Zomi Ciimnuai vontawi lia leh taang Siavuan sinna akicingneite cialding leh Zatui leh zaha atawm theipenpen in zuakding,\n(3) Mipikhua muhna atangzaina ding, minam itna akhanzawkna ding, Pasianthu leh leitungthu ah makaipicing neihzawhna ding leh micitak gammakai hong omtheihna dingin Laibusaal hong ding (Laibusaal ah laibu akicingtak aa koihding zong kisam mahmah hi.),\n(4) Ngeinate kepcingna ding Museum neih aa tua lai-ah ii ngeina vante koihding leh khuahun khantohna tawh kizui-in ngeinate puahtheihna ding zong tua lai mahah kipawlna zumtawh neikhawm ding, leh\n(6) Zogam Ciimnuai khua mahmah ah leitung mongkhat pan mongkhat meltawh, laitawh kizopna aa akizang computer, internet cihte nasiatak akizattheihna ding cihte ahi hi.\nA tung aa thunam gukteng pen ii Tuunnu Zogam Ciimnuai khuapi pan patding leh zatding tummasa dingin Pilna leh Siamna anei, asin, nuntaakna khuasak kivakna ding azong a-om Simlemal, Saklekhang, Kawlgam, Vaigam leh Tuipigalkhat aa a-omte khempeuh kong theisak hi. I paunak ah “Nupa kilungtuak khuakhat in zolo, khuakhat kilungtuak khuakua in zolo,” cih ii neihmah bangin tua bang aa kilunghualin semkhawmleng Zomi Ciimnuai tate paakbang paallun bektham-loin midang namdangte’n hong enpipan ding hi. A tung thunamgukteng pen Pasianthu leh leitungthu ahuamkimpen leh nuntakkhuasakna ading athupipen ahi hi. Tua ahih manin nang leh kei-in malobang panni, labek-in ii Zagam itna sakei ni, athubek-in lelkei ni!\nTuhun ciangin leitungpilna khantohna tuihualpi thumna-ah aomlaitak hun hi. Ahizong ei Zomi Ciimnuaita Tedimmite leitung mipilte ciaptehna khantohna Tuihualpikhatna leh nihna kikalah ki-omlai hi. Leitungah mite internet tawh kizomziahziahta aa en pilna ii neihloh manin misila peuhin ki-om aa haksatna tampitak kithuakkha hi. Pilna zonding thupisalo hiloin sumlepaai haksat manin Diaspora Jews te bangin munkipneilo, gamleh lei hoihneilo bang aa kham leh zangah kithehin lungsim tuibang-gawmding haksata hi. Hihthu lungngaikawmin ii Zogam Ciimnuai Tedim kampau minam makai dingin ii mipih ii sapih leitungpilna, leh biaknapilna sinte minam dangte lakah gualhuai-in lailungnuamtak asin theihna ding vaipuak lianpi-in ii ngaihsuttek ding khuangaihhuaita kasa mahmah hi. Kawlgam, Khamtung gamah lungdamna thugen aa hong pai Pasian nasemte mission nasep mabang azom eite’n ii minam Pasianthu leh leitungthu ah kilbang akhan na’ng nakpitakin sepsankul mahmah hilo ahi hiam?\nProf. C. Thang Za Tuan, “Tedim BEHS No (1) Sangpi Golden Jubilee Magazine.”\nProf. C. Thang Za Tuan, “Zolus Magazine No (10)”\nRev. Job Nang Khaw Thawng, “Na Khangno Na Kuamah Kisimmawh Sakken.”\nSource : Ciimnuai Khuavak Vol II


timestamp: atn

url: =“Zomi” Australia kumpi’n theihpihta ~ Paul Khai :: ZOMI DAILY\n“Zomi” Australia kumpi’n theihpihta ~ Paul Khai\nposted on 29 December 2016 at 4:37 pm Lomkholna: Australia, News, Zomi\nThumasa: Myanmar Census 2014 result kicing 2017 kum kipat sung hong kipuangkhia ding cih thuging kiza hiauhiauta hi. Tua tawh kitawizawn-in Australia ah Minam min leh Pau adingin “ZOMI” pen Australian Kumpi hong sansak zo ahihlam hong gennuam ing.\n2016 August kha sungin Australian Kumpiten Australia gambup Census hong kaikhawm uh hi. Tua result kicingte pen April 2017 in hong taklang dinguh ci hi.\n2016 Census ma in anunungpen Census ahih leh 2011 lai in khat vei na kikaikhawm khinta hi. Tua 2011 Result tungtawnin Australia Kumpi in Australia sunga kizangh kampau thupi tampi sungah “ZOMI” kampau thak zong 15 July 2016 in Language (Lai leh Kam Picing) khatin Code Number (6105) tawh na lut thaksak ta uh hi.\nAustralian Standard Classification of Languages (ASCL) kici Pau Kizanghtam leh Lai Picing ciaptehna sungah “ZOMI’ lai leh “ZOMI” pau cih hong kiguang khin cihna ahihi. “ZOMI” Kicitangtang Ciat Tani\n“ZOMI” bekmah zangh leng midangten zong “ZOMI” mah hong ci lelding hi. Mi hong cihding ngak masak ding hilo-a, hong kicih nadingin ei adeihteng leh asangtheitengin i zat masak ding hipah hi.\n“ZOMI” cih kammal gawm leh awsuah mahmah pen tulaitak Tedim, Tonzang, Cikha, Kalaymyo leh Tamu khuapite ah ateeng Tedim Chin kici in namdangte leh Kawl Kumpi in hong kiciamteh tengin akideihkim min leh kammal hi cileng kikhial loding hi. Ahizongin hih “ZOMI’ min leh kammal pen i deihzah bangin kuaman kizanghlo, kizumpih ngamlo hi cileng zong kikhiallo ding hi.\n“ZOMI” Zatzia Ding Lunggulhna\nMinam (National) min pen “ZOMI” ah kipsak ni. Beh leh Phungte leh “ZOMI” kikimsak khaden kei ni. Ei Phung min khawng peuh khualna leh amanthan ding lauh manin “ZOMI” pen alangpan tampi om hi. Pawlkhatin “ZOMI” omngei kei, Tedim Chin kicih ding hi, letkip ding hi acizong om hi. Gentehna pakin enleng, 1980 ma in Mizoram leh Mizo Tong cih om ngeilo cileng kikhial loding hi. Ahizongin amau tun omsak zota uh hi. Minam min “MIZO” mahin kisam tangtangta in, apau uh zong “MIZO” tong(pau) mah kici hi. Minam min “MIZO” ahihmanin “MIZO” tong mah kicipah hi. Minam min “ZOMI” i kicih leh i pau zong “ZOMI” pau cihding banghang hamsa samawk i hi hiam? Ei sungah kitelsiam mah taleng gamdang miten hong tel zolo uh hi.\nGamdang Australia khawng, USA khawng ah minam min “ZOMI” kipiaciat napin na pau bang ahia?(What language do you speak?) hong kicih ciang atamzaw in “ZOMI” kici ngamlo mawk hi. Pawlkhat in, Zopau, Tedim, Tiddim Chin, khawng peuh kici ziazua mawk hi. Tua hangin Kumpite ciaptehna leh amau muhna ah “ZOMI” cikim leeng khat suak ziau ding kimlai atuamtuam in hong ngaihsuunta uh hi. Mangkangten hong dot ciang kei “ZOMI” kahi, ka pau zong “ZOMI” mah hi cihding hita hi. Ei ngaihsutna ah tua pen ahaivai tawh kibang khading hi, ahizong “ZOMI” kiciten “ZOMI” language mah i pau ding angeina hizel hi. Mizoten Mizo Tong acih tangtang bangin ZO Tong cise lo uh hi.\nLaigelhsiamte leh Laibu tuamtuam abawl dingten hih thu nong ngaihsut mahmah dinguh thupi ding hi. Lai Siangtho khawng zong “ZOMI” version mah citangtang zoleng vaisiang ding hi. Tun “ZOKAM”, TEDIM CHIN cihkhawngin kiciamteh bialbual mawk hi. Khangthakten “ZOMI” i zatngam giap ding thupi ding hita hi.\nAustralia gam sung bangah Kumpi nasepna leh Zum tuamtuam ah Mangkang pau atheikhin dingin hong lamen hetlo uh hi. Tua hangin Multicultural Minister Vuankyi bang hong koihsak in, phone set nuam leng zong Kamphensakna (Translation Services) akhongin hong koihsakden uh hi. Tua services te i zat ciang i min lawh leh i pau zatzia kibanglo ahihman in amau zong theilo mawk uh hi.\nGentehna in genleng, NAATI akici The National Accreditation Authority for Translators and Interpreters Kumpi website sung enleng ei “ZOMI” tading mun nih bang(Chin-Tedim leh Zo (Zomi) kici mawk hi. Tua nih pen ei muhna ah kibang himah leh i piakdan leh i lawhdan kibanglo ahihmanin Kumpite ciahptehna hong om hipah hi.\nTranslation and Interpreting Service kici Kumpite muan mahmah service website ah pen aman/adik lianin hong gelhsak (Zomi a dialect of Chin kici in taklang hi) uh hi. Ahizong Migrant Resource Centre munte ah CHIN-Tedim ciin kikoih leuleu hi.\nMailam-ah I Kalsuan Zia Ding – ZOMI hing cihtangtang ding. ZOMI language khatin Australia Kumpi in Code (6105) hong piak khit nungsang i kampau (language) i cih i gen ciang zong “ZOMI” mah cita ni.\nHih language code tungtawn in mailam ah Ethnic Radio Program khawngah “ZOMI” language min tawh Slot(hunseh) kingen/kingah thei ding hi.\nLanguage code kinei ta ahihmanin nidang ciang “ZOMI” tawh kisai thugenna leh laigelhna tuamtuam, laibu bawlnate ah zong “ZOMI” mah cih i zat ding hita hi.\nTranslation services i zatding ciangin “ZOMI” language hong sapsak un cita ni. Forms tuamtuam leh Kumpi zum tuamtuam ah minam leh kamapu hong kidotnana ah “ZOMI” zat ding hi.\nMailam-ah Census tuamtuam aomkhak leh “ZOMI’ cih akipsa hisak ni. Australia Khuapi khat ah Zomi Huaiding kipawlna(gentehna Zomi Innkuan) khat bek neih ding hi-a, tua kipawlna pen Biakna Pawlpi tawh kideidan loin tha i piak ding ahi.\nPasian nasemte(Pastors) ahih nak leh minam makai in koih loh ding hi-a, amau pen minam makaite ataingam ding leh asiatnate uh akawk ngam dingin aomding hizaw hi.\nAustralia gam sungah “ZOMI” kiciantakin Kumpi in hong ciamteh khinta cih kilang hi. Language Code hong pia khin ahihmanin tua “ZOMI” Language azangh atamsemsem leh hong taangzai semsem ding hi cihna hi. Lungneu lo takin “ZOMI” dialect ciang hilo-a, Language pikhat ahicih phawkden ni. Tua ahihmanin namdangten na “ZOMI” pau uh hong sinsak/hilh in acihciang ei khua pau peuh, awkaih neuneu peuh sinsak loding hi hangh. Taangpi zat leh theih ahi Tedim pau pen Tedim Pau cici nawnlo in “ZOMI” pau cita ding hi hangh. Paul Khai/ Tedim Times/ References: http://www.abs.gov.au, Census Dictionary, 2016, https://www.naati.com.au (The National Accreditation Authority for Translators and Interpreters) https://www.tisnational.gov.au/ (Translation and Interpreting Service)\nPrevious: Tedim khuapi ah First Private Bank ki hongta ~ Tedim Post\nNext: Khiatlah MB ~ Mungpi Khupson\nSebastian Lantos says\n11 March 2018 at 12:57 am\nPLEASE CONTACT OUR AGENCY OF YOU HAVE ENGLISH>ZOMI TRANSLATORS. WE REGULARY RECEIVE DOCUMENTS IN ENGLISH THAT NEED TO BE TRANSLATED INTO ZOMI. THANK YOU, OUR TEL IS +1(918)250-1133\nThuman thutak tungah ding in, Ni satna ah ciktui hi in ~ Khup Lian Thang


url: =PASIAN’ DEIH KHANGGUI KIZOM THUPHA -Rev Suak Za Go – FGA Tulsa\nJanuary 19, 2020 Comments Off on PASIAN’ DEIH KHANGGUI KIZOM THUPHA -Rev Suak Za Go Zokam FGAIM\nThuciam Lui (TL) hunin Pasian’ lawmpa cihna a ngahpa pen Abiahang ahi hi (Isa 41:9; Jeim 2:23). Abiahang in Pasian a upna pen a tu khang dong zuisak zo a, keemsuak zo hi. Tua ahih manin khang kizom thupha i ngah nadingin upna lam a, i pa Abiahang i etteh nadingin a nuai-a bangin en dih ni.\nPasian in thuman’na pen sagawh biakna sangin deih zaw a, upna tawh thuman’na hangin a lungkim Pasian ahi hi. Abiahang in Ur khua ah a teen’ laitakin thupha a ngah theih nadingin Pasian in a sapkhiat ciangin bangmah dongkik lo-in, thuman’na tawh kithawi-in paikhia hi. Pasian’ sawlna mangin nitumna lam, nisuahna lam, saklam, khanglam zuat nading nangawn dongsuk dongto nawn lo-in paikhia hi (Pai 12). A paikhiat khit ciangin Pasian in a pai nading zia hilh pan hi. Tua mah bangin Pasian in ama deihna thu khat peuhpeuh hong hilh a, ama’ deihna hi, cih thu i theihtel nak leh thuman’na tawh dingkhia le’ng, sep ding maban khempeuh thuman’na lampi tungah hong hilh pan thei hi. Pasian in i mai-ah pai-in hong makaih bek hi lo-in ama’ deihna mangin i din’khiat hun ciangin zong i nungah hong zui-in hong tawsawn a, hong ompihin leitung a bei dongin note tawh kong omkhawm tawntung ding hi, a ci Pasian zong ahi hi. I buai theihna thu in Pasian’ aw leh Satan’ aw i khentel theih lohna hang ahi hi.\n2. Pasian’ deihna theihtelna:\nAbiahang in Pasian’ thu mangin Ur khua pan a paikhiatna pen thupha a ngah nading Pasian’ deihna hi, cih teltakin theihi. Khang kizom thupha ngahna pen Pasian’ deihna hi, cih upna tawh teltakin thei-in i lak ding kisam hi. Pasian’ deihna i tel nop leh ama’ kammal Lai Siangtho bangbangin thumang le’ng Pasian in ama’ deihna hong hilh ding hi. Rev. Hau Lian Kham in, “Gupna ngahsa thu-um mi khat in thungetna tawh a apna bangin a kituakto diamdiamin hong pian’ leh Pasian’ deihna hi hamtang hi,” ci hi. Pasian’ deihna om lo-in i hanciam khak leh lunggimna le kitasapna hong piang ding hi. Topa Zeisu in, “… kei’ sungah na om kei uh leh bangmah na hih thei kei ding uh hi,” ci hi (Zhg.15:5). Tua ahih manin na khat peuhpeuh i sep ding ciangin hih ka sepnop nasepna pen Pasian’ deihna ahi takpi hiam, cih thu theihtel masak ding kisam hi. Khat veivei i ut luatna, i lunggulh luatna le i deih luatna pen upna ahih kei leh vision kisa kha thei hi. Upna i cih pen Pasian kiang pan bekin hong pai a, mihingte’ lungsim pan a, hong suak tawm hilo hi.\n3. Tu-le-ta khang dongin Pasian pen aituam Pasian suahsak zawhna\nHih thu thumna pen a thupipen a, i gennop thu ahi hi. TL sung mun tampi ah Pasian in amahmah Abiahang’ Pasian,Hih thu thumna pen a thupipen a, i gennop thu ahi hi. TL sung mun tampi ah Pasian in amahmah Abiahang’ Pasian,Izet’ Pasian, Zakoh’ Pasian kahi hi, ci-in gen hi. Hih thu pen a thupi mahmah Abiahang’ thusim ahi hi. Pasian le amah bek kikal a, a neih midangte tawh a kilamdan’na thusim ahi hi. Bang hun, bang hunin leitung-a Pasian’ mizat mite in amau le Pasian’ kikal ah thusim khat peuhpeuh nei hamtang uh hi. Thudang khatin gen le’ng Pasian’ aituam pahtakna zong kici thei hi. Pasian in a hehpih nopte a hehpih, a gup nopte a gum Pasian ahi hi. Thu-um mi khempeuh in eite’ tung-a aituam a, hong kipia Pasian’ pahtakna thusim teng gawm khawmin lungsim takpi tawh naseem khawm le’ng buaina bangmah om lo-in, Pasian’ min thang ding hi. Kipil sakna, kihawm thawhna, kisim mawhna, midangte neu muhna, kiphinna le kithusim lohnate om lo-in Pasian’ gam zai ngeingei ding hi.\nBanghang hiam cih leh mimalte’ tunga Pasian’ piak talen ciat kitel sak a, kithupisim sakin i meet bawl theihloh manin khat-le-khat kitel khialhna piang a, Pasian’ nasepna a nopna le a thupitna tel zo lo-in, eite’ tung-a hong kipia nasepna sangin midangte’ nasepna i buaipih kha thei hi. Leitungah Pasian’ mizatpa Dr. Billy Graham pen a khan’tawn a, Pasian’ mizatpa cih minphatna a ngahna in: Pasian in amah pen Lungdamna Thu a tangko Evangelist dingin a sapna thu theitelin, hih Pasian’ deihna tawh kituak Evangelist nasepna bekbek mah thumanna le cihtakna tawh a khan’tawnin khahsuah lo-in a sep man hi ding hi, ki ci hi.\nTua ahih manin Topa Zeisu in “… lawmte kong ci ding hi…” (Zhg. 15:15) a cihna ah a Pa, Pasian kiang panin a zak thute khempeuh hong theihsakna hang ahi hi. Tua in a Pa, Pasian in Abiahang pen ka lawmpa hi, a cihna hong lak hi. I lawmit taktakte’ kiang bekah i thusim i gen ngam bek mah bangin Topa Zeisu in ka lawmte hong cihna tawh ama’ thuthuk le a thusimte hong genna pen pilvang takin i tel ding, i bil i vaksak ding kisam hi. Mihingte’ nuntakna sungah na i sakpen khat in, i ki-itpih mahmah i lawm khat in hazatna tawh thuman lopi-in hong telkhialin hong langpan’na ahi hi. Mihing khat-le-khat lawmta i hihna pen tua bangin kisia thei a, ahi zongin Topa Zeisu in ka lawmte hong cih ciangin a tawp dongin hong it suakin, eite’ tungah hong thuman paisuak hi. Hih thupha pen khang thum khang li dong Pasian’ thupha luahna thupha ahi hi. Pasian’ naseempa, Pasian’ naseemnu hihna sangin Topa Zeisu in ka lawm hong cihna teltakin thei le’ng, Pasian’ aw za-in ama thusimte i theitel ding hi. Tua thusim tawh naseem le’ng Pasian’ nasepna nuamsa-in midangte’ nasepnate va sai nuamse lo, va buaipih se lo-in eima’ mun ciatah lawhcin’na le Pasian’ deihna tawh kituak pumpi khat tung-a pumpi nate bang-a nasep khopna hi ding hi.\nThu-um piangthak mi khempeuh in eima’ mun ciatah Pasian’ naseemte ihi hi. Tua ahih manin Abiahang bangin i tu, i tate’ khang dongah i biak Pasian pen eimah ciat adingin i gamhluah (gou) ahidingin i kiplet ding, ki-apin upna tawh i nuntakpih paisuak ding kisam hi. Hih thu ah i pu pen Tapidaw a na suah manin tu dongin a tute zong a ngeina tawh Tapidaw mah hihsuakna ciang bek hi lo ding hi. I pu pen Pastor ahih leh a tupa dongin Pastor mah suakin nuamsa ding, i pu pen pawlpi upa a seem ahih leh a tupa dongin pawlpi upa nasep mah ah thumanna le cihtakna tawh zom suak hamtang ding cihna zong hi pah lo-in i pu i pate’ thu upna ah kipin Pasian’ thu aituam ngaihsutna tawh mite’ mai leh Pasian’ maiah limhoih limpha lakin nuamsa ding, cihna ahi hi. Pasian’ thu lunggulhin i up, i san’na pen a khang a khangin gamhluah bangin kizomsuak ding hi. I nu-le-pate in Pasian’ thu mah lunggulhin Pasian it mahmah napi, tate pen pianthakna nangawn kician meel lo cih bang hilo ding hi. Leitung-a om Tapidaw biakna khempeuh pen a kawk baanglo, a kicing om lo hi, ahih hangin Lai Siangtho tawh kituakpen hi ci a, i teel i zop biakna zong i tate le i tute dongin thumanna le cihtakna tawh letkip ding, panpih paisuak ding kisam hi. Pasian pen ka pu’ Pasian, ka pa’ Pasian le keima’ Pasian hi, ci-in angtangin hang takin teci pang ngam ding, Pasian in zong Keimah in na pu’ Pasian, na pa’ Pasian le nangma’ Pasian ka hi hi, hong cihna aw kitel takin za zen le’ng bang zahin nuam ding ahi hiam?\nTua bangin Pasian pen angtan’pih a, mite’ mai-ah teci i pan’ theih leh Pasian’ thupha in khang thum, khang li dongin hong zuito ding ahi hi. Bang hang hiam cih leh gupkhiatna pen Zeisu Khazih sungah Pasian’ hehpihna hangin thu upna tawh a khawnkhongin i ngah a, ahi zong in thupha pen Pasian tung-a thumanna le manpiakna tawh kingah hi. Khan’tawn i man’ ding thupha pen Pasian in minit khat sungin hong pia thei a, ahi zongin lamdawt tawnin hong pia ngeilo hi. Chianmaung mehtui thuk bek i duh leh i huan sungah suan pak le’ng kha thum sungin kingah mah ding a, ahi zongin dolsing manpha tawh a kibawl van manpha i deih leh a tawmpen kum 60 sung ngak kul ding hi. Tua ahih manin a manpha taktak thuphate pen man piain lungkia lo-in, hun sawtpi sung ngak kul hi. Pasian’ adingin i sepnate ah thumanna le cihtakna tawh kipum piak a, lungsim khempeuh, pilna khempeuh le hatna khempeuh tawh sep ding ahi hi. Pasian’ tung-a ka thumanna le ka cihtakna tawh keima’ khang hunah thupha ka ngah nai kei leh zong ka tu-le-tate’ khang hunah na ngah veve ding uh hi, cih zah dong-a Pasian muan’na le kipiakna tawh kingah ding hi. Sawt veipi a kimang khang kizom Pasian’ thupha pen vantung panin i omna munah hong kipia suk ding hizaw a, zon’ zawh thu, hanciam zawh thu le mite kiang panin thalawh tawmna le ngetsiamna tawh ngahna hilo ding hi.\nTopa’ na i sepna ah a zawng ngamte hau ding a, a hau pah nuamte in lungkiatna tuak ding uh hi. Haksatna thuak ding a, kizote in thuak kha lo zaw thei hi. A si ding-a kizote sihna tawh kipelh zaw uh hi. Topa’ adingin sihngamna zong nuntak ngamna zahin thupi a, nuntakngamna zong sihngamna zah mahin thupi hi. Tua ahih manin Tapidaw nuntakna ah sihngamna le nuntak ngamna pen a kikimin tonkhawm ding hi. Sihngamna tawh nuntakna kumpilukhu kingah ding a, nuntakngamna tawh thaman kingah ding hi. Topa’ deihna bang a, a kipumpiak mite Topa’n koih khong ngeilo, phawk khial ngeilo hi.\nPianthakna tawh Pasian’ tapa bangin thupha ngahna in khangkhat sung thupha ngahna hi thei a, Pasian pen i tu khang i ta khang dongin up paisuakna le Ama’ tungah thuman paisuakna in khang thum khang li dong khang kizom thupha ngahna ahi hi. Abiahang in a tu a tate’ khang dong thupha a ngah zawh nadingin a tapa khat neihsun meihal biakna ah a piak laitakin gawhlup dingin a kipaipih nangawn a tapa pen ama’ thu mangsak zo hi (Pian. 22). Meihal biakpiak nadingin a tapa Izet in singlom pua-in a pa a zuihna ciang pen ahi ding ciang mah hi. Ahi zongin Abiahang in biakna tau tungah singkeute a koih khit ciangin a tapa pen gawhlup dingin a khut le a khete khau tawh henin biakna tau tungah koihin a tem dok hi. A tapa kitom se lo-in, a pa’ hih bangbang dawh ngiungeu lel hi. Hih pen Topa Zeisu’ lim a kilahkholhna hi. Abiahang pen leitung mi khat hi napi, tua zahin a tapa thu a man’sak zawh pen lamdang mahmah hi. Tu lai hun pata nih, hih bangin kibawl le’ng, i kimang zo ding hiam?\nPasian’ lawmpa Abiahang pen Pasian’ thumangpa, Pasian’ deihna bangbang a zuipa bek hi lo-in, a tapa zong amathuthu a mangsak zopa hi lai hi! Pasian in tawntung Pasian ahih mah bangin ama’ hoihna pen a khang a khangin hong pia nuam hi. A haksat penpen hunin zong Pasian’ adingin hang takin panmun la a, ki-apna le nasepna in sawtpi a kimang ding thupha zon’na ahi hi. Davuih kumpipa in biakinn lam nadingin a kisam nate khempeuh a kicingin kaikhawm khol a, biakinnpi pen a tapa Solomon in lam hi. Hih nasepnate gel pen thupi tuak mahmah a, ahi zongin Pasian in ama’ geelna bangin khang nihna dong semzom sak hi. Pasian’ hehpihna tawh, i pu i pate’ mawhna hangin thukhenna i thuak kha kei hi. Ahih hangin Pasian’ thupha pen i pu, i pate hang-a i ngah zong tampi om hi. Lai Siangtho sungah Davuih kumpipa’ hangin ama’ nungah Pasian in ama’ mite tungah gualzawhna, lungmuan’na le thupha a piak tampi i mu hi. I nu i pate in kamsan’na kammal tawh thupha hong piakna bangin tate tungah a kingah thupha tampi om hi.\nKhangluite in zong “nu-le-pate thumang a nahlawh peek” na ci uh hi. Tua hi a, i pian’na nu-le-pate’ thupha piakna hangin zong Pasian’ thuphate hong luang ahih manin nu-le-pate’ maipha zongin thupha kipia sakin upna le lametna tawh sang a, a thu uh i man’ ding thupi mahmah hi. Tua banah eite’ mai a, hong makaihsa i Siate zong lungdamsakin amaute’ thupha i ngah ding zong thupi mahmah hi. Hih thu in Lai Siangtho’ gen khang thum khang lina dong a, khang kizom thupha ngahna thulaigil ahi hi.\nSource: Zangkongawging Jan/2020


url: =Dec. 26, 2020 Pasian masak zawkna hangin suahtakna ~ MUC\nDec. 26, 2020 Pasian masak zawkna hangin suahtakna\nAdmin 11:25:00 PM Articles, Offertory Reading Zomi\nPasian masak zawkna hangin suahtakna\nAdventist pastor Edison leh a innkuante in Peru gam, Trujillo khua pan kituahkhia ding hun hong tungta hi. Dec.26, 1999 kum,zingsang tungin a innkuante kiangah, “tho un, tho un, kinawh, kinawh’ ci-in phong hi. A zan nitakin lumhak uh ahih manun zingthawh ziakai uh hi. Inn pan pusuak khia ding hita, a tanu khatin a pa tungah zingsang biakpiakna nei nawn lo ding maw, ci-in a pa dong hi. A pa in mawtaw sungah nei mai ni. Zekai ta hang, ci-in dawng kik hi.\nA tanu in a pa tungah “ biakpiakna nei lo-in inn pan pusuak khia ngei lo ding , na ci ve leh, ci kik hi. A nu le pa in zong hi sa pah uh a, biakpiakna neih ding thupi masa zaw mah hi, ci-in biakpiakna nei phot uh hi.\nBiakpiakna a man khit uhteh mawtaw tuan nading mun a va zuat uhleh mawtaw paikhia khin hi. Sumngah kik lo uh hi. Ahi zongin tua mawtaw in lampi ah tuahsia-in mi 16 in sihlawh hi, cih za uh hi. A innkuan-un tuahsiatna thuak mite ading dah uh a, amau innkuan suahtakna hangin Topa tungah lungdamna ko uh hi.\nThuumna: Tu kumthak a kipan na khempeuh ah Topa masak ding kisam hi. Sum le paai zatna-ah zong na dangdangte ading na zat ma-in sawm-ah khat leh sumpi khia masa in.\nThungetna: Vantung Pa aw, tuni sawm-ah khat leh sumpite hong sang in. Na khempeuh ah nangmah kong masak zawk nadingun hong huh in. Amen.


url: =Khantoh nadingin kikhelna ~ Khup Lian Thang :: ZOMI DAILY\nposted on 25 November 2020 at 8:22 am Lomkholna: Article, Khuplianthang\nLeitung kikhelna pen hong manlang lua mahmah ta a, mite’ nisim nuntak khuasakzia, sum zon paaizon zia, innkuan sung kizopzia, pilna siamna zonzia, gam ki-ukzia, cih bangin mun khempeuh ah kikhel mang ta hi. Tunai-a hong piang ahi Covid-19 cih a kilawhbaih natna hangin zong leitung ah mihingte’ nisim nuntakzia khempeuh phial ah kikhelna lianpi hong tung hi. Kikhelna tawh a tonkhawm zote in amau mailam ding pen a lungnophuai le a khangto ding hipah a, kikhelna le khantohna tuamtuam a om hangin hunlui ngaihsutna a lui le nasepzia a lui mah ah a om laite pen damdam in a nunglam ah a tung ding ahi hi. Hih pen ut thu utloh thu hilo in tulaitak in leitung bup in a tuah khak thu ahi hi. Kawlgam bek , Zomite bekin a tuahkhak thu hilo in leitung bup in a tuahkhak thu ahi hi.\nInternet/Smart Phone/Khuaktuh (Artificial IntellIgence)\n1990kum khit khat lam panin internet pen mi khempeuh in a zattheih dingin hong om a, tua in nisim nuntak khuasakzia kilamdangsak mang hi. Kithuzakna, kizopna, van le nate bawlna ah nakpi takin baihzaw le kikhel gawp in leitung bup pen nidang hun tawh tehna in khua sung khat-a a teng khawm tawh kibang ta hi. Nidang in lai kikhak ciangin hun saupipi la in, internet hong om khit ciangin, gentehna in, tun khak in tun a kingahpah theihna Email hong om hi. Gam khempeuh, nasem khempeuh in nasepzia lemzaw muanhuai zaw le manlang zaw tham ahihmanin internet le setvam setkhuak pilna (Digital Technology/Informantion Technology) tungtawnin khattohnate zangin mite’ khantohna dingin kizang ziahziah hi.\nTua mah bangin 2000kum khit lam ciangin Moble phone te mun ah Smart phone nakpi takin hong kizang a, nopna kikhelna le khantohna lianpi mah hong tuntoto hi. A diakin hih bangin natna lianpi aom hun sungin sang laisinna, zum nasepna, sumzon paaizonna, van zuakna tuamtuam pen mimal in kimuh kullo in hih set le vante zangin maban kipelh lo dingin ma kisuan to veve hi. A diakin hih bang hun ciangin gam khangtote, khanttohna tawh a tawn khawm gamte in a maban uh nawngkaina tampi a om hangin maban na zom toto thei uh hi. Singapore gam bangin hih bangin covid hun sungin a kumpi sangte uh kah veve in, sum bawl paaibawlna ah a maban uh na zom toto thei veve uh hi. Kawlgam dan, gam khangto nailo, khantohna tawh a tonkhawnlo gamte in sepzia bawlzia ding kithei loin mailam ding pen a ngaihsut-hak mahmah dinmun hong suak hi.\nSmart Government/ E-Government/ Smart City\nGam ki-ukna lam ah kumpi makaite in zong tulai leitung’ khantohna te tawphah in gam ki-ukzia ahi zongin, vaipuak lak dan tuamtuamte ah ahi zongin, gam sung khantoh nadingin vaihawmna ah ahi zongin pilvai takin na kalsuanta uh hi. Kumpi tungah a kisam tuamtuamte vaihawmna ah, a mi mahmah a laidal mahmah in paikul piakkul nawnlo in Online panin bawl in kumpi tungah Internet zangin kikhak ziau ta hi. Gam mite’ mimal tangthu te zong pen hoihtak kimtakin kumpi in amau vankholna (Data Center, Server) pi sungah kepsak lel uh hi. Gam mi khat tawh a kisai thu khempeuh, gam mite’ cidamna, a pilna a siamna, a nasep ngei, a pi a pu apu sawn cih ciang dongin kim takin kikepsak hi. Gam mite in amau kiciamptehna khat (Identity Cart) tawl lel in a utut na ah pai thei, zato a paileh zong nidang in bang natna nei ngei, bang tawh kilemlo cihte gengen kullo in zato te in ama thu ciamtehna na nei khin uh hi. Census bawlna in sum tampipi bei kul nawnlo a, a kibehlap a omleh a vankholna phualpi (Data Center) ah a thak behlap tohtoh hilel hi.\nKhuasung kilamhzia ah zong, a hawl omlo motor le bus te, a hawl omlo meileng te khawng kizang ziahziah ta hi. Muanhuai zaw, lemzaw, cidamzaw, hun man zaw tham hi. Zum tampi ah lengla do dingin mimal kul se lo in khauktuh (Artificial Intelligence) zangin lengla kido sak ta a, thu le la tampi tak pen tua setlevante in na vaihawm ziahziah sak thei ta uh hi. Gam mite a kem a khoi ding zato phualpi te, naupang pattahna sangpi te, zum na sepna phualpite, van le nate bawlkhiatna phualpi te ah hih bang van le nate vive tawh a kikalsuan toto dinmun hi ta hi.\nKhantohna Tawh Tonkhopna\nVan le nate khantohna, sepzia bawlziate khantohna pen manlang lua mahmah ahih manin tua khantohna tawh tonkhoploh a phamawh a thupi penpen in thungaihsutzia zong kikhel in khantohna tawn tonkhop ding ahi hi. Gam khangtote, Europe gamte, America gamte, nisuahna lamah gam khangtote, koigam koikoi ah ahi zongin, a gam makaite pen hun tawh kizui in na khangto , khantoh nopna lungsim a nei te na hi uh hi. Singapore gam bang ah hileh kumpi sung nasepna, khuasung tuisung nasepna ah, hun tawh kituakin a thukhunpite a tatzia a zatziate uh khel ding haksa sa lo uh hi. Hun kikhelna, natna lianpi omna, nasem te nasep a baih semsem nading, sum le paai zong a tam theihthei nading ahih nakleh a baih theihthei mipite adingin a lem theihthei dingin sem uh hi. Tua sepzia bawlzia a khel ding pen thunei makai, gam’ mailam ading a gelkholte, kumpi nu nasem te a hi uh hi. Amau dinmun amau panmun pen thupi mahmah a, tua bangin gam makaite kikhelnopna lungsim in thu tampi na khel mahmah hi.\nTua bangin a om sa khantohna lah a kia lo ding, huntawh kizui in kikhelna a zuih zawh na dingin Singapore makaipite a kum tam ahih hangin amau tawh nasem khawm dingin a khutzatte pen hun tawh kituakin khantohna a phazo khangnote in panmun thupi a lianpipi na ap uh hi. US kumpite zong a kumpi a makaite a kum a tam ahih phial hangin amau ahuh, a panpihte, a thudotpi tampitak te pen khangno khanglai vive mah na lim zat mahmah uh hi.\nA kigen mahmah ahi Europe gam ah a khangto le tenna dingin a nuampen lamah a kiciamteh ahi Finland gam-a a makaite bangin khangno vive na lim zat mahmah uh hi. South East Asia ah gam khangto pen khat mah ahi Malaysia te in 2018 in a makaipi Dr. Mahathir Mohamad bang pen kum 93 bang hi in, amau kumpi ukna sungah a Minister khat ahi Syed Saddiq pen kum 26 bek hicitciat hi. A thupi ah, nasem ding gam makai dingin a kum a tam a tawm cih himasa pen hetlo in a thungaihsutna, paizia sanziate pen hun tawh kizui in a khangto a thak ngaihsutna, nasepzia le kalsuanzia thupi a sa ahih ding a thupi penpen ahi hi.\nZomite Sungah Kikhelna\nKawlgam mi, Zomite le a tunga gam khangto minam khangtote tawh kitehkak pah theih bel hilo ding hi. Amau pen a om sa, a mau neihsa, a gam ii khantohna dinmun pen na khangto mahmah khin hi. Ahih hangin amau tawh kikim theihna ding mun khat om veve lai hi. Tua in huntawh kizui in kikhelnopna le khantohnopna lungsim neihna ahi hi. Tua lungsim ngaihsutzia bulphuh kawmsa in, Zomi mimal kim in amau maban ciat ah ma a suattoh theih ding lungulhhuai mahmah hi.\nZomite ngeina, zatdan, u sung nau sung innkuan sung kalsuanzia kimakiahzia ah a beisa in Zomite in a neih uh ngeina hoihte kepcing ding a thupit mah bangin phattuamna a pia lualo huntawh kizui in a lem taktaklo vaite a om leh zong khel tohtoh theih ding thupi ding hi. Kumpi nasepna, sum zon paaizon nasepna peuhpeuh ah, a beisa in a kizang ngeina hoihlo tampi panin ahihtheih zah in kikhel in mipi nautangte’ nisim nuntakna adingin a noptheithei a baih theithei ahih nadingin sepzia bawlzia ah kikhel in khantoh theih ding thupi ta ding hi. Tua pen tulai khuahun luanzia zong hong hita hi.\nGam kalsuanzia, ki-ukna zia na sepzia policy pipi a khel thei ding pen gambup makaipi te, mipi’ tangmi te, biakna makaipite hipi pen in tua bang kikhelna hong om nadingin hong makaih thu hong hilh ding, thu hong sungin huntawh kituakin khantohna lamah hong kalsuanpih dingin I muang I lunggulh mahmah hi. A tuantual, a haksa, a genthei mipite nuntakna a lamsang ding, thulela a lem theithei le a baih theithei dingin sem in khantohna lamah a tunpih dingin Zomi mimal kimin vaipuak neikim ciat uh a, makaite in zong tha le ngal sit hetlo in vai haksa khempeuh ah mipite tawh kikop in a nawk nak uhleh, a sawt loin Zomite mailam ding hong limci mahmah ta ding hi. Khup Lian Thang\nPrevious: Innkuan sungah Pate guallelh theihna\nNext: Christmas ~ Rev. Zam Khat Kham\nPa Dai Za Thawn (Thalmual, kum 57) in hongnusia


url: =Messiah Lapi na zangei hiam ~ Khaibawi :: ZOMI DAILY\nposted on 17 December 2016 at 6:13 pm Lomkholna: Biakna, Khaibawi, News\nHih la pen Zomi a tamzawte telnop deuh dingin “Halelui-ah Chorus” cih ding dan ahi hi. City Tabernacle Baptist Church, Brisbane te’n kum 4 teh khatveita December kha simin Christmas dawnna in asak uh ahi hi. Hih Pawlpi pen 1855 kum a, kiphuh ahi hi. Ni 10/12/16 ni nitak nai 7:30pm in kapan uha, “ All People that on Earth do dwell” cih la ki patna dingin hongsa masa uh hi.\nTua khitciang in a tangkhatna pan Tenor Recitative te’ pasal hamsim khat in hong pan suak hi. Hih la pen khenpi thum in ki khen a, a thumna pen a tawpna Halelui-ah Chorus a hi hi. A tang khat leh khat kikal ah a sakkik(chorus) zong, a tuamtuam om kawikawi a, tang khat le tangkhat a awkaih danzong, ki banglo hi. A paisuak(Sopranos) mi 25, Altos mi 17, Tenors mi 15, Basses mi 14 ahi hi. A Chorus te leh atang pawlkhatte hong sakhawm zel uha, tualoteh Tenor te bek, Bass te bek, Soprano te bek cih bang danin a Altos te losiah hong ki khelsuk zel uha, a tawpna ah Halelui-ah Lapi tawh hong khum uh hi. Hici bang lasak dan ka muhcilna leh ka zak cilna hi-a, a la tangte leh a chorus khempeuh zong Lai Siangtho tang nih le thum bang, a bulphuh ngiat hilai zen-in laphuakpa George Frederic Handle siamzia leh Pasian zatdan lamdang kasa mahmah, thupi kasa mahmah hi.\nViolins tumte pen mi 29 pha uha, tua lak-ah Kawlte khat kihel in amin Ronald Pe hi-a, tangvalno kum 20 pha pan hi. Kawlpau malkhat zong thei nawnlo a, Australia gam na tun’ uh kum bangzah phata hiam, cih ka dot leh kum 20 phata, Christian na hiam, cih ka dot leh biakna neikeng, hong ci-a, tuzawh kum 20 hunteh Zomi gamdang tungsa pawlkhat zong amah bang-a, apau, a lai leh, a biakna, a ngeina a thei nawnlo aom ding ka patau mahmah dih mawk hi. A langkhat leuleu ah Zomite hila sakna ah mi bangzah aki helkhata tam, khat beek hici dan ah ki helkha leh utsing e maw kaci hi. Sia. Tua Mung leh Sia. David Sum in hih la atang khempeuh sakna ah aki helkhak kei uh leh Zomi adang aki helding ka ngaihsutna in aban kei hi.\nA Organ tum pen pasal khat hi-in amin Len Ryan hi-a, kum 50 bang Organ tawh kisai a tumkhinta hi-in Trinity College of Music London panin Diploma a mankhin ahi hi. Baptist, RC, Uniting Church leh Anglican Pawlpi mun pawl khat ah ki naksat mahmah ci-uh hi. Zomi sungah hici dan mi bang zah I omta tam maw?\nLa makaih(Conductor) nu pen nupi khin hi-in Master of Music in Conducting and Church Music, Southwestern Seminary, Fort Worth, Texas, US pan a mankhin hi-in UK leh Australia a, Music Sang pawlkhat ah Music hilh nasep asem ci-uh hi. Zomi sungah hici dan mi bang zah I omta diam?\nHici bang la ngaihpi hong phuak khia George Frederic Handle pen ni 23 Feb 1685 in Germany ah suak in sanggam numei 5 leh pasal 3 nei hi, ci-uh hi. Hih la pen 1741 kum in aphuah hi-a, Jesu pen Messiah hi, ci-a, aphuah ngiat ahi hi. Lai Siangtho pen thuciam thak sungah Job, Late, Kahla, Isaiah, Haggai, Zechariah, Malachi cihte bulphuh in thuciam thak sungah Matthai, Luka, 1 Corinthians, leh Mangmuhna(Revelation) sungte bulphuh in alian leh atang tawh gelh ngiatngiat a, a khenpi thumna Halelui-ah Chorus pen Revelation 19:6.,11:15., 19:16 sung a bulphuh deuh ahi hi. Amah pen Germany panin 1710-171 kim pawl in London ah pai hi. Kum 18 aphak in Music bek hihding khensatna nei-in Violin leh Organ lawm ukdiak hi. Amah a suah in apa kum 63 phakhin a, apa in Civil Law lam asin ding deihsaklua ahih manin University of Halle a, Christian Thomosius khutnuai ah Law sin sak hi. A lunglutlo lua ahih manin kumkhat akhuan ngen ngei ci-uh hi.\nA khual zinna Netherland gam a, Hague leh Haarlem kikal ah tuahsia in liamgawp a, amit zong sukha ahih manin tua aki pan a mit doctor te abawl saksak hangin damtheilo in 1752 in a mit tawcip a, natna tuamtuam in zong bawk ahih manin 1759 kum in, Zomi tumging siamte leh lasiamte mah bangin inn leh lo kician neizolo in a innsapna 25 Brook Street, Mayfair District of London ah ni 14/04/1759 in leitung nusia in a tawntung munding ah hong paisan hi. Leitungah a nuntaksung ahun tamzaw Englang ah zangh hi.\nHih Messiah lapi aki phuahlai tak-in Zomite Zogam ah bangci danin nungta uh cih laitawh a kicianlo a, a kigelhna nangawn om nailo hi. Zogam aom Zomite nuntak zia gen loh Kawlgam sungah Christian kician mikhat zong omnailo himahta leh tu-in Zomi te’n Zogam ah hih Messiah Lapi a Chorus 2005 kum in Zogam khuapi khat ahi, Tedim ah mi 3000 val-in I sakhin a, hih laigelh pa’n zong a Bass sa in vakihel kha dan hi. 2016 kum tak ciangin Kawlgambup Christian ki pawlnate vaihawm Pasian mizat Billy Graham tapa Franklin Graham Crusade ah Zomi te’n Kawlgambup aitang danphial in a Chorus ahi, Halelui-ah Chorus I sa leuleu hi. Tu-in I sak nailoh a tangteng tawh khatvei I sak zawh nading in Sia David Sum, Sia Tua Mung leh hici dan lamtawh kisai a uk, a kiva te’n hong makaihlai le-uh uthuai kasa hi. A lasak hun mahmah zawh a nai asim ahih manin sawtlua a, kua mah in sa mengmeng zolo ban-ah mi maimailote bek mah in a sazo hiding in ka um hi.\nMi ading in kumza tampi paikhinta leh Zomite leh Asia gam ateng mita dingin hih la thak mahmahlai ban-ah a zakha akua mahpeuh in ngaihsa mahmah tek uh hi. Hih leitungah hih Messaih lapi I sakha kei phial zongin nikhat niteh van Jerusalem thak ah I sakha veve ding hi. Messaih thupha nang le na innkuanpihte tungah hong tungta hen.\nPrevious: ZAM Thupuak :: 18 December 2016\nNext: China te’n US te tuinuai Drone matsak ~ TK Lian


url: =ABRAHAM LINCOLN (1809-1865 AD) 16th President of U.S.A Tangthu. - Laibu Saal\nHome > Mimal Taangthu > ABRAHAM LINCOLN (1809-1865 AD) 16th President of U.S.A Tangthu.\nABRAHAM LINCOLN (1809-1865 AD) 16th President of U.S.A Tangthu.\nKum(56)sung bek adam hangin lungtungbup ah aminthangvangvang khat hiding hi. Singtumtawng aa kibawl inn siabu bap sungpan in U.S.A gamkumpi inn kangsung ciang atun toh nathu minthangvangvangphadia hi.\nA gualzawhna akilangpenpen khat ahihi. Ahih hang in Abraham Lincoln thupi'n na pen in agama a ding leh leitungbup aading aa anasep te hizaw hi. Mi citak, hangsan leh tupnakician anei khat hi in U.S.A gamsung kitamkhamdingpan in hotkhiat nahang in tualsung kidona nawksuak zo in gualzawh na ngah hi. U.S.A kipumkha ding kemcingzo in Gam thukhunpi (Constitution) bawlpha in Sila neih loh ding thukhun bawl hi. Leitung bup ah milian, miminthang, mi lainat khat ongsuak hi.\n"Hihleitung ah kateng khin hi cih mi in atheihnading in nasep bangmahkanei keihi. Tuabangpi mahtawh ka hunneihsung aa thupiang te ah ka min tawhkizom hen cih pen kadeih nabulpi leh ka ngiim nalian pen ahihi" Abraham Lincoln.\nAbraham Lincolh pen Kum(1809), February 12 ni in Kentucky State sung Hodgenville gei ah ongpiang khia hi. A pa Thomas Lincoln pen Pa kician lo, la taak lo lua mahmahkhat, aut hunhun aa lettama(mistiri) nasem khat ahihi. Hih Pa in a inn kuanpih te pen muntuamtuam ah taipih(peem) pih kawikawi den in, Abraham Kum(12) ahih in Knob Creek akicih na gam sungah teng uhhi. Tomas in gamsa kap ding atam na leh leihoih naah aten pih nuam ahih hang ahihi. Thomas Lincoln in Kum (1816) kum in a inn kuanpih te pen Indiana ah pem pih leuleu hi. A innkuan pih te pen buk bang dankhat ah kumkhat sung tenpih in sualnei lo, lei pen asual himai, bangbel dal sam in, a inn nunglam leh lut nalam ah asa mat vun te khuikhawm in khai ziau hi ci hi.\nThomas in amistiri nasep sang in sakap aa gamvak nuamsa zaw in, a Zi leh ta te pen hehpih huai luamahmah hihtuak hi. Dam dam in singpum inn (log cabin) onglam sam in, hih zong ainn sual pen lei tangmah ahihi. Hih gam pen buannawi theilua mahmah ahihman in bawng leh sakol te tawh kilem phamel lo in gankhawi na ding in lem mel lo ahih man in gan zong khangthei (pungthei)mel lo hi. Abraham pen ong khang lian to ta in gam nasep lam ah aPa huh in inn nasep lam ah aNu huh hi.\nPigeon Creek ah kum ni ongom khit ciang in aNu in nat nalam dang khat "milk sick" acih uh nat na ong nei hi. Siavuan om na anai na mun pen tai(35)bang gam la hi in amah aa ding in zato zuat ding cih navet omtuak lo hi. Pi Lincoln pen nek lim lo hang leh azawn luat man un gawnglua mahmah in, dam ding zong a ngam loh kawm kal ah kalkhat khit cianghi leitung nu sia tahi.\nA zi asih khit zawh kum khat khit ciang in papi la pazong ongzinkhia in, tawmvei sung ongvang vingveng phawt hi. Nitak khat sakawl leng sakal li in ongkai in Abraham te inlam ongzuan hi. Tua sakal leng in singlim , vankhai te, lup naleh vandangdang zong ong suahkhiat phawtphawt dih uhhi. Abraham leh atanu Sarah te pen lupna (bed)taktak amuh masak penpen uh hipah hi.\nSakol leng tungpan in naupang ongdak khia vatmawk in tua teng ah nuthawi khat samkir hat mel pua cidam mel zong apua leh kamtam mel zong apua leh maingap huai mahmah khat ong pusuak hi. Hih Nuthawi nu pen Abraham te nu kik Nuthak Sarah Bush Johnson ding nahi mawk in, Thomas Lincoln zawllui zong ahihi. Ong tonpih uh naupang te pen John, Sarah leh Matilda te ahihi.\nInn kuan thak tawh nundan thak ongkipan ta uhhi. Thomas Zi thak(zikik) pen a Zi masa bang dan hilo, ci dam peuhmah bilbel in, hat zonghat thiapthiap peuh pah hi. A sawtlo khit ciang in Thomas Lincoln in sual ong dawh ta in, kong khak thak ong bawl in, singpum tawh aum nazong hoih tak in ongbawl ta hi.\nA Nu kik ongtun ma kipan in Abraham Lincoln pen Abe ci in akisam den khin khat hi. Abe in laisim hun sangkah hun nei ngei lo hi. A pa in laisin ding sangkah dingkisam sua lo lel hi. A Nu kik in naupang teng in sangakah kul limlim hi cin ong gen hi. A sawtlo khit ciang in Abraham (Abe) leh aNukik ongki ngai mahmah uh aa, aNu kik in "tapa hoih mahmah khat hi" ci'n gen den hi.\nHak sa mahmah kawmkal pan in Abe zong sangongkah sam in a om na in piamel lo ahih man in a inn leh sang inn pen gamla mahmah hi.A sangkah sung gawmgawm leng kumkhat sung zong hi lo ding hi. Lai at leh asim siam man in ganan(mathematic) zong siam man hi. A inn kuan sungmimal min sap dan leh malgawm(spelling) theih lawh in meet lawh mahmah hi.\nLaipai ongtheih khit aa kipan in amuh khempeuh laibu sim den hi. Kum (19) acin ciang in hat mahmah in aguh zong gaw mahmah ci hi. Sing luang nih pua zo khin ta hi. Pi (6) leh letmat(2) aa sang hi in agih na Pound(150) hi in khut leh khe sau phadeuh, alu neu bilbel khat ahihi. Abe pen tangval sang lam ahi phing pheng khat hi in a Pa in"Hei tawh sing kisui phawlgawp, nawt ngil ding akisam aki nawt ngil nai lo phitphiat tawh kibang" ci hi.\nAgel nai aa om te in Abraham(Abe) om dan, anun tak khuasak dan lamdang phadeuh in thei uh hi. A hizong in ciamnuih aa nuih zak huai theithei thugen siam in, gengen leh mi in siam sa theilua uh hi. Politic na asep zawh (campaign) ah thugen na ah kua mah in demzo lo hi.\nKum 1828 kum in sumbawl khat Offut aki ci pa in a gunkuang bawl sa pen New Orleans ah akoih ding in sawl hi. Tua akhual zin napen akhat vei leitung mun tuamtuama amuh masak na hi. Tua tung akhual zin ah ah Sal mu in angaihsut nasung ah lut pah lian in, Sal tawhkisai ngaih sut kipan pah lian hi. A mah nasem ding aa asawlpa in gunkuang dang koih kik ding in sawl leuleu aa anih vei akhualzin na tungtang ah pen New Orleans ah khakhat sung tam in Sal te tungtang kan tel theih nahun nei thei thuampah hi. Mi in Sal neih pen hoih lolua mahmah hi ci in hun hoih aneih khat ciang nasia tak in Sal abei thei nading do kipat sawm hi.\nMr.Offut in New Salem ah sai honsawm in Abraham (Abe) pen Manager ding in la hi. Sa inn ding alam laitak ahih man in, Abraham (Abe) pen kumpi kitel na(vote) mun ah misazian lak nasem in om hi.Hih lai munsan panin gamsung politic tawhkisai thu theihlawh tuam hi. Tun ah Sai ngak in hun ongzang to ta aa, a Sai pen lian lawmlawm lo khat ahih man in laisim nahun ngah tuam hi. New Salem khuasung aa teng te in hih Sai ngak pa lamdang sathei lua mahmah uh hi. A mah lah lian ngimngem , counter ah lukham khat kham in kual diadua den in, banghun bang hun hi ta leh akhut ah laibu om den hi. Sai vanlei ding ongpai aom tak ciang in kihei in tho vat den hi.\nA ten na khua ah laisiam lam hi ta hi. Khuasung ah politic tawhkisai kinial na(debate) aom ciang in kihel den hi. New Salem khua aa Hotel nei pa Mr.James Rudledge in politic lam nasem ding in thuzasak ngei hi. Rudledge inn ah nungak melhoih mahmah khat sam san thilthial khat mu in khat vei muh na hih hang in Abraham (Abe) in ngaipah mawk hi. Ahih hang in New York aa ateng den New Salem khua ah sai ong hawng tangval khat Mc Meil tawh naki ngai khin mawk ahih manin it nathu khum gending lemsa lo kik hi.\nPolitic lam sem ding in kithawihunlai tak in Illinois State ah red Indian pawl tapawng nunung pen ong kipan khia hi. Hih kido napen Black Hawk War ci uh hi. Hih kido na sung ah akihel ding in min piamasa pen lam ah Abraham(Abe) zong kihel hi. A makaipi Captain ding in kitel khia hi. Hih tung in atuak khak ngeiloh gualzawh na amuh man in nuammahmah hi. Ahih hang in kido na nasia mahmah ong om lo bilbel ahih man in kum 1832 July kha in New Salen khua ah ong ciah kik hi. Illinois Assembly kitel na ah kusale (MP) onghi in, akhat veina dingpen ong kia mawk hi.\nMr.Offut asumbawl na ong kiam in Abraham (Abe)zong a sai ngak khawlding ong kul ta hi. Ahih zong in mikhat Berry akici pa in cial leuleu aa Abraham (Abe) in laibu asim ciang in Berry in zong Whisky zu na dawn den hi. Berry zong asum bawl kiam leuleu ahih man in asai bawl khak kul leuleu hi.\nNew Salem ah sawt lo sung laihawm(post master) na ong sem in, alai hawm ding te alukhu kuaksung ah koih in khuknelh ziau den hi. A hawmzawh khit ma in thuthak (news) simkhin gai den hi.\nKum 1834 kum in legislature kumpi kitel na ah ong lut thei ta hi. Aom na khua kiim ah om khuapi te ah tawlngak nahun aneih sung khem peuh laisimnamun( library) ah ahun zang den hi.\nHi lai munah aom lai in a zawl nu(lawmngaih nu) Ann Ruledge pen dam lo in, asih dektak ciang in Abraham(Abe) in va veh hi. Ann in lei tung ongnu sia takpi mawk ahih man in Abraham Lincoln in thuak haksa luamahmah ahih man in hai lawh dektak liang hi.\nIllinois State khuapi pen Vandalia pan in Springfield ah tuah uh aa Lincoln zong Springfield ah teng ding in ongki thawi hi. Thukhun (Law) sin ong man khin ta in tun ah sitni(lawyer) ong hi ta hi. Thukhun thei pawl lak ah member ding in min pia hi. Springfield ah apia ding ciang in Lincoln in van nei mel lo in avan neih khempeuh sakawl vanneu ipkhat sung ah tamang khin hi.\nA zawlnu ( lawmngaih nu) in asih san khit ciang in Mary Owens tawh ong kingai hi. Mary pen nungak ham lam Nupi hi khin tawh kibang mel anei, ahih hang Lincoln in Mary kiang ah azi ahih leh nuam sa mahmah ding leh tawldam tak in aom theih lohding lam hoih tak in hilh khol hi.a Maray it na pen ongkiam hi ding hiam alawmpa pen ong deih nawn lo kik hi.\nLincoln leh alawm pa John T.Stuart ong kikhawl in thukhun na sep ongsem khawm uh hi. A hih hang in politic lam sep ding ong lunglut khawm uh aa tua man in ong lawhcing thei mel lo hi. Kum 1838 kum in State legislature ah kitel kik in, 1840 kum in ong kitel kik leuleu hi.\nLegislature ah aom sung in Stephen A.Douglas tawh kimel theih in, hih pa tawh lawm ngaih nungak khat nei khawm hi. Tua bek tham lo kum 25 sung politics lam ah kidem khawm uhhi. Douglas tawh lawmngaih a neih khop uh pen Kentucky nungak mihau inn kuan pan aa piang hi in amin pen Mary Todd ahihi. Mary Todd in Lincoln pen ong tel zaw mawk hi.\nMary Todd tawhkisai gen pak leng: thau lam, nawi lian, cidam mel vetvat, apau ciang anuta bang, apau loh ciang kitak huai, maingap ding hi lo, mipi cing lo tawh kibang mahmah khat hi. Douglas pen laisiam, nasep zongsiam leh thu thei mahmah khat hi in, Abraham Lincoln ahih leh khua ta aa piang, kizen lo ahi phitphiat khat hi mawk hi. Bangbang ahi zong in Mary Todd in U.S kumpi pa zi hih ding lunggulh na neihi leh kilawm hi.\nAbraham Lincoln leh Mary Todd te nupa kikal thu pen hoih lo den mai hi. A zi in phun sansan den hi. Mary Todd pen mi gensiasia leh mi thu gen bang mah aa ngaih sak loh leh miha za cih dan hi lo hi. Aki it luat man uh ahi diam nisim phial in alawm ta un kilem lo den ci uh hi. A kiten ni ding gel khin uh aa ahih hang Lincoln pen ong lang lo mawk hi. Tua hun akipan in ong dam lo in, adam loh sung in kithah lup ding bang ut liang ci hi. Ong dam kik sam in ong kilem kik sam hi. A kikal uh ah kilem loh na tawmtawm om lai mah nase leh Kum 1842 November kha in kiten na pawi bawl uh hi.\nMai kum (1843) ciang in William H.Hendon tawh thukhun tawhkisai na ong sem khawm hi. Hendon tawh lawm ong hi ta in Lincoln tangthu at pen ong suak hi. 1846 kum in Congress member ding in telcing ong hi to in, 1847 kum in Washington ah lut ta hi.\nA sawtlo hun sung in Lincoln pen "Capital ah tangthu gen siam pen " ci in kigen pen ong suak in, a nasep zong ahoih pen ding in ongsem hi. (Capital pen U.S Congress munpi hi.) Mi in Sila nei in gan bang in na asep sak pen thu man in ngaihsun thei lo in, suahtak sak ding ngaihsut na ong nei hi. Congress atut neih veina ah District of Columbia a Sila neih khap thukhun ong ngen hi. A hih hang tua nget na pen sangthei lo in nawl khin ongsuak ta hi. Lincoln pen lungkim het lo lua ahih man in Springafielh ah ong ciah kik hi. Congress ah ahun bei ta ahih man in thukhun nasep ong sem kik phawt h.\nLincoln in nisim khoh(suit) vom silh in, lukhu palh sang mahmah khat khu in lam gei ah muh ding in om den hi. A puan tungsilh pan in len in ata te khat limlim in zui den keei hi. A lukhu pen alaidal koih na mun hoih mahmahkhat ahihi. Illinois kiim leh paam ah amin thang mahmah in thubuai khat peuh peuh thukhen ding aom leh mi in cial pen in nei uhhi.\nNuam sa mahmah in sitni(lawyer) na sem in politic nasep nop na lungsim zong bei pian ta hi. A hih hang in 1854 kum ong tunciang in Sila beisak nading lunggulh na tawh lungsim ong kidim in " hih nam pen alang Sila alang suakta tak aa om cih pen hithei lo" ong ci kik ta hi. A hih theih na khempeuh tawh mala ding in ongkipan ta hi. Ni dang aa Nungak tawhkisai akidem pih pa Douglas pen Senetor ahih lai tak hi in Sila neih leh neih lo thu tawhkisai aki dem pih pa hi kik hi. Hih kum sung mah in legislative member ding in telcing ong hi in, ahi zong in nungkik kik in U.S Senate member ding in candidate in cing zo lohi.\nHih lai tak in U.S khanglam aa teng te in Sal nasem sak luamahmah uh aa, sak lam state a teng te in Sal neih deih lo in amau guak in gam din sawm uhhi. Tua ciang Senator Douglas pen Democrat party makai pi hi khin hi. Sila neih adeih lam pawl zong ahihi. Lincoln in Sila suakta sak nuam ahih man in Douglas leh do lam in na ong sem hi. Kumkhat sung in Republican Party ong kiphuan khia aa, 1858 kum in kikhop pi(conference) nei in Abraham Lincoln pen Illinois State palai in U.S Senator tuh ding in gel uh hi. Ong kitel in Douglas mah ong cing kik hi.\nLincoln zong ong heh pian sim in ahih hang ciamnuih na ding in zangthei vanglak hi. "Pasal naupang no khat akhe cin suih khialh nasa lua kisa akahsuak ahih hang kap ding kilawm nawnlo kahnuih pian" dankhat in kingaih sun hi. Ahih hang in Abraham Lincoln pen tua bang maimai aa lungkia ding dan hilo. Mipi te kiang ah sizungzi aneih na mun ah thu gen den in, New York ah athugen hang in mipi in thupi ngaih sut in, amin thangvangvang mai hi. A thugen aza angai mipi in amah tel tummel lo uh ahih man in " Hih khuata mi thukhun lam thei, atei mel lo, thungai khempeuh thuzawh mahmah kua ahia le?" ci in kikum supsup uh aa amah theih nop na lungsim nei sak tuam mahmah hi kici hi.\nU.S gam bup Republican Party te in 1860kum may kha in kikhop na lianpi (conference) neiuh aa U.S president ding in Lincoln pen tel khia uh hi. Republican party ten U.S kumpi ding in atel ding uh aup mawh uh pen William H.Seward, New York Governor ahihi. A hih hang lamdang tak in thuong piang aa Abraham Lincoln pen gualzo taka in ong cing ta hi. Hih thuthak(news) atheih lai tak in Lincoln pen Springfield ah bawliball akimawl lai tak hi. Laikhak en vat in 'English Street ah numei tompian khat in hih thu theih leh lungdam sin teh maw? Ci leh akilawm. Tua nu hilh ding in lungdam tak in inn lam zuan in tai pah vengveng in, lungdam tak in inn ah aciah akhat veina hi ci hi.\nLincoln in laibu tampi tak at khin in thukhun tawhkisai thu zong thei mahmah hi. Thu buaitampi tak zong thukhen khin hi. Tutung candidate ading telcing ahih na lai thukim pih na lai at ding pen kidom phamahmah hi. A lai at pua in Superintendent of Education pa kiang ah pai in hoih tak in ensak in sitsak aa" aman loh na khat zong om kei leh ka deih hi" ci hi. Superintendent in khat bek bawlphat ding om ci in gen hi leh kilawm.\nDemocrats pawl in deihtak in Lincoln pen langpan uh aa, "khuata thukhun siam sitni(lawyer) hoih lo pen, bang mah hilo, ciamnuih khawngpeuh gengen uk, Grammar siam lo, milian nam hi lo, goliat tawh kibang pen cih dan in mi in ko bawlin nei pen uhhi.\nKitel na ding in sizungzi aneih lai in U.S thang lam state pawl in saklam state pawl haw lua mahmah khin in gensiat na tuamtuam tawh ki gensia sia uhhi.Khang lam aa om ten atam zaw in Sal suahtak sak ding deih uh hi.\nAbraham Lincoln telcing ong hi ta in ,telcing ong hih a kipan ni(4)sung in adeih ong lawhcing ta hi. Kumpi thak thah sawm na leh tawn na zong ong sosuah semsem in Lincoln zong kido na sep sem ding in sep kipan kul ta hi. Washington lam zuan aa pai ding tawhkisai asimtham aa pai ding cih alawm ten ngaihsut na pia hi. Abraham Lincoln ut lohi. A hih hang in alawm te in, lamkal ah akithah ding lau ahih man in asimtham thei pen in guk pai pihnatawh Washington tunpih uhhi.\nU.S khanglam thuthak bu(news paper) Charleston Mercury acih uh U.S.A kitel na result ki at na ah " gamdang thuthak(Foreign News) ci in kiat hi.Charleston gunkuang khawl na ah gunkuang ong lut pen South Carolina pawl in na do pah in thauging kipan ta hi.\n1861 kum February kha in Lincoln pen Washingon ah pai in March 4 ni in ah kumpi ding in lak hi ta hi. Mi in tualgal kithat ding lau uh ahih man in kikhop na mun ah mitam lo hi. Lincoln pen puan thak tawh ong kizem sam in, eksaih(nervous) pian hi in teh akhut nih tawh alukhu tawi in akhat lam tawh ciang khut tawi hi. Douglas pen ong paivat in alu khu leh aciang khut tawi sak in kikhop hunsung khempeuh tawisak hi. Lincoln thugen pen Sal suah tak nading thu lam gen nuam mel lo in ahih hang U.S.A kipum khat nading thu leh kemcing ding thu te hoih tak in gen hi.\nApril,12 ni in South Carolina pawl in Fort Sumter do uh aa, tualgal nasia mahmah khat ongkipan khiahi. Khanglam in Fort Sumter la in, khut khialh masa hi in, tua laitak in saklam pawl in mikhat bang dan in ong kithuhual phawtphawt ta dih uhhi.\nLincoln pen lungsim gim mahmah kawm in agam pumkhat asuah kik theih nading in mapang in nasep nuamsa mahmahhi. Galkap mang ulian te tawhkiho kim in, mipi zong lungkihual tak aa mapan ding hanthawn in a Zi Maray Todd ahih leh gal do nahang in nuam tak in om thei lo, gamsung Nu thupi pen (First lady of the land) dan in mipi lak ah dawk thei lo in aom pen aheh suak in buai na bawl den kei hi. Kumpi pa aading in vangik pi khat ahihi.\nTualgal kido na ongkipan in Saklam galkap te pen Bull Run ah khanglam galkap te in zo uhhi. Lincoln pen alungsim na vangvang mai hi. A hih hang in, hih in saklam ah a teng te ading in lungkihual na ongsuak aa, hibang buai na asuah man in ommawkmawk thei ding ong hi nawn lo hi ci in ong theih khia ahih man in amah aa ding metna khat ongsuak vet zaw hi. Kumpi ahih man in Lincoln pen galkap mangpi zong hih pah aa General galkap bute pawl pen naupang lungsim nei sa luamahmah ahih man in naupangsang in ukhak sak tuak peuh mahhi. Galkap bu General te sungpan in Ulysses S.Grant pen General dang te tawhkibang lo in galkap cihpen galdo ding mah avaipuak lian pen hi cih insangsiam thei hi. General dang khempeuh in Ulysses akhawl ding nget uh leh Kumpi pa Lincoln in " A mah in galdo hi" cih san ziau leh adang ten amah in " Zu dawn hi" ci kik uh aa Kumpi pa Lincoln in " Bang zu maw adawn? Ka general galkap bu pih te kiang ah zu thambelbel in khak nuam ingh ci hi lo maw" ci in gen hi.\nKumpi Licoln haksat na behlap ding in England tawh kido ding thu ong om vat mawk hi. Kum 1861 , November 18 ni in American galdo tembawpi, San Jacinto pan in England tembawpi laipua tembaw (Trent) acih uh kap uh hi. Tua laipua tembawpi (Trent) acih uh sungpan in Masona leh Slidell te gel Confederate makaipi tegel man uhhi.( Khanglam tapawng te pen Confederate cih uhhi.) British Priame Minister Lord Palmerston in hih minih te gel piak kik aa mawhmai na anget nading in U.S kumpi thupia uhhi. American mipi aheh uh ong suak in kilem sak ding baih sa mel het tuak lo hi. Kumpi Lincoln in mawhmai nangen in ami mat sak te khahkhiat sak uh aa kido nading zong khawlbawl ta uhhi.\nKumpi Lincoln tung ah Cabinet member te in haksat na bawlden uh aa tualgal hang in zong tualsung ah haksat na tung den keei hi. Tuabang kawmkaal ah atapa Willie leh Tad in natna namkhat typhoid acih khat nat na vei ong ngah ta sawnsawn uhhi. Tua natna hang tawh Willie ong si mawk in Kumpi pa Lincoln in bel nakthuak mahmah hi.\nAmerican khanglam aa om ten state tuam din sawm na uh pen a ngim nalian pi hi mah tase leh tua angim na lian pi uh ongpian khiat na ahang tak tak bel Sal deih loh man hang hipen hi cih pen mikim in atheih sa ahihi. Lincoln nasep pih amah ngaihsut napia (adverser) te zong khat leh khat angaih sut na uh kibang lo hi. Mipi in Sal neih loh ding lunggulh na ongsang semsem ahih man in Kumpi Abraham Lincoln in zong kum 1865 kum in gam dan thukhunpi (constitution Amendment ) ong bawl pha in Sal neih khap ding thukhun pi ong bawl khia hi. U.S gam sung khempeuh ah Sal suah tak na ding thu ongpia khia in Sal khempeuh kisuak ta sak hi.\nKumpi Lincoln in Kumpi nasep asep hunsung ongbei kuan kuan ta ahih man in kumpi ding kitel na ong nei kik uh aa khat vei telcingong hi kik ahih man in anih vei na ding kumpi ong sem kik hi. Kumpi ong sep kik tak cing inkumpi sep anih vein a ding lungdam koh na khawmpi khat ong nei in tua ah athugen pen hoih mahmah kisa hi.\nA piang nakhempeuh ah Pasian deih na hici in sangsiam mahmah in, ki lem ding leh gal om loding lungmuan huai mahmah ding cih hun pen ngaklah mahmah ta se leh Lincoln pen adin nakhat ah dingkip den hi. U.S Congress te kiang ah " Kido na apan ate akhawl hun ciang bek in kumpi zong khawlding hi" ci hi. A tawp tawp na ah kido na ongkhawl kuan ta sam in, khanglam palai (sawltak) te tawh Hampton Road ong mun ah ki mu uhhi. Lincoln in thauvui thautang akoih kei ding uh hi kilem na bawlding ut lo hi. A tawp na ah khanglam galkap mangpu pi pen General Lee leh makai dang te in thauvui thau tang koih in kiap uh hi. Sal suah tasak in, American pumkhat suak sak in, galmuan naong suah ta hi.\nFort Sumterah mun ah Union laan(Flag) kikhai phevekvek in, Washington pen lungdam maipaak tak tawh ongkidim ta ahi. Nikhat kumpi inn kaang(white house) sung ah tu in aom laitak amai ah General Lee man(photo) kisuang mu in enthapaai keei kawm in " Mel hoih peuh mah ee maw, mi thupi leh hangsan mahmah khat himawk ei, kido na ong khawl theih man in lungdam ingh" ci hi leh kilawm.\nTun ah kido na hang aa aki khak khempeuh ongki hong ta in, Pi Lincolh zong nuam mahmah sam hi. Nitak khat piahzat(kineihsiam) et na mun khat ah gualnop na bawlding vaihawm uhhi. Kumpi pa leh azi ong ongpai ding ahih man in kumpi patut nading mun hoihmah deuhin bawlsak uhhi. Hih piahzat et na mun pen Ford Theatre mun hi in, Keene kineih siam in " ka America u nau pih te" cih onglak ding hi. Lincoln pen kidawm ding leh kigalging ding in hilh khawl hi aa ahih hang in nuih san zuau mailel hi. Kilem na leh gal daih na ongkipan khin hi mawk ahih man in kua in that nuam laizang ding?\nKumpi pa leh alawm te onglut tak ciang in kineih siam te nakipan khin ta uhhi. Kineih ong khawl sak vat phawt in a gam ii pa pen leh nam pa pen lim tak in ongmuak phawt ta dih uhhi. Lincoln in zong alu kun in ong nohset in tua khit teh atut nading mun ah ong tu hi. Kineih siam ten kineih na ong pan kik uh aa kumpi pan bel aki neih siam te a et pen lunglut maw lunglut lo maw, ih mut san maw ih mut san lo maw cih pen kithei lo hi.\nAet zawh nai nih bang ongsawt ciang in nitak nai 10:00 bang ongsat dawn ta hi. Kumpi pa tut na gei aom kawngkhak pen damdam in ongkihong in mikhat ong luthi. Kawngkhak cingpa kiang ah laien sak in thuthak khat kumpi pa aading ongpua ingh cih gen hi. Kawngkhak cingpa in zong lutsat mai hi.\nKumpi pa tut napen kawngkhak gei mahmah hipah ahih man in avei lam ah azi, atak lam ah agalkap Major naupang laimahmah khat leh a zite teng uh tawh tu khawm uhhi. Kua mahin amuh ma in onglut thak pa in kumpi Lincoln ii biang bul ah pistol thau tawh ngat in kap dal mawk hi. Major pa in bawl ong zam phei sam in temta (dagger) khat tawh avik phei leh tua mun pan in liang khia in limkineih (piahzat) bawlte kiang tausang ah tu suk hi. "Kumpi pa ki kap hi lo maw" ci in numei khat ong awk zekzawk hi.\nTualthat pa zong atem puak ong vik mang gawp in kineih siam( piahzat lak) te zong lau lua uh aa, tai keek mang uhhi.\nPiahzat lahna inn gei aa om mi inn khat ah Lincoln pen ongkoih uhhi. A hih hang in ong nungta kik nawnlo mawk ahih man in azing ciang zingsang nai 7:00 hun in Secretary of War, Stanton pa in " Tun ah tuntung ading hi ta hi" ci in asih thu ongtangko khia hi.\nTualthat pa John Wilkis Booths pen piahzat piah(kineih )siam khanglam mi hi in, Abraham Lincoln pen hinghuat keei mawk hi. Hih hun ma lai pek akipan in thah ding gel den khin in kigen hi. Theatre pualam ah atuan nading sakawl nakoih khin ahih man in asakol tung ah tuang in Mary Land lam manawh in taimang hi. Ahih hang asawtlo in khat sung in buhtu koih na inn khat ah ongum cih uhhi. Ong kipiak nuap loh man in atawn nading in a om na inn hal sak in mei kuang sungpan in ongtaikhia kap pah lian uhhi.\nHih lai lai no sungah Abraham Lincoln tangthu kim tak in kigen khinzolo hi. A nun tak dan leh alungsim ngaihsut nalian mahmah in leitungmi te lungsim zomahmahhi. Alungsim sung ah hoih in tehcih aa aup khat pen anuntak pih sawm asem khia ngiat khat ahihi. Micitak, azulh zau lo, thukhun leh thupiak athupi sim mahmah khat hi. Mi cing leh mi mawhnamai sak thei mahmah khat hi. Akhat veina kumpi ding in telcing ahih lai in kido na aom laitak hi in, tua hun aa athugen pen " with malince toward none, with charity for all" cih ahihi. Zo pau in "Kuamah hua lo in, mi khempeuh kiang ah ih neihsa phal ni" cih na ahih kei leh zong adeih na kinaih pen ding hi.\nAbraham Lincoln anun tak dan pen biakna lam pan in en leng nuntak dan siangtho tak khat hi in ahih hang pawlpi nei lo hi. A tawntung Pasian ukna leh aheh pih na atak tak in anuntak pih hi. A mun leh ahun man tak ah Pasian in Lincoln pen ong koih in mite et teh taak ding nuntak dan thupi mahmah leitung ah ongpia khin ta hi. Sila te suah tak napia, American gam pumkhat abawl, sitni( lawyer) thupi mahmah pa pen leitung bei dawng in kimang ngilh loding hi.\nTranslated by Timothy(Naulak)\nItem Reviewed: ABRAHAM LINCOLN (1809-1865 AD) 16th President of U.S.A Tangthu. Description: Rating: 5 Reviewed By: Cinpu Zomi


url: =Korin Masa 8 | Siantongluan\nKorin Masa 8\nTu-in milim biakna sa tawh kisai thu panin: Amaute in, "Ka thei uh hi," a cih mah bangin eite khempeuh in theihna i neih ciatna thu i thei hi. Tua bang theihna in mite kisatheisak a, ahi zongin itna in mite kipsak hi.\nMi khat in thu a thei-in a kingaihsut leh a taktakin a theihdingin a kilawmzah a thei nailo ahi hi.\nMi khat in Pasian a it leh Pasian in tua mipa a na thei hi.\nTua ahih manin biakna sa tawh kisai thu panin: Milim i cih pen bangmah a omlopi khat lim dingin a kibawl na hi a, Pasian khat bek a om ahihna thu i theih ciat ahi hi.\nLeitung leh vantungah pasian leh topa a kici tampi a om ahi zongin,\neite-a dingin Pasian khat bek, Pa khat bek a om hi. Ama-a dingin i nuntaknapa, na khempeuh a piangsakpa ahi hi. Eite tungah nuntakna a hong pia, na khempeuh a piangsak Topa Jesuh Khrih khat bek a om hi.\nAhi zongin mi khempeuh in hih thu theikimlo uh hi. Mi pawlkhatte, milim biakna thu-ah kingeinaseh lua khin uh ahih manin tuhun mahmahin zong biakna sate a nek uh ciangin tua milim tawh kisai sa mahin ngaihsunsun lai uh hi. Amaute lungsim thaneem uh ahih manin tua sate a nek uh ciangin a zehphi mahin kingaihsun uh hi.\nAhi zongin tua i nek ante in Pasian tawh i kizopna hong hoihsak tuanlo hi. I nekloh hangin siatna om tuanlo a, i nek hangin zong phatna om tuan samlo hi.\nAhi zongin note utbangin gamtat theihna ding thu na neihna uh hangin upna a neu laite a puksak na suahkhak lohna dingun hoihtakin kidawm un.\nNo thuthei-a a kineite, milim biakna inn sungah milim biakna sa na neklam uh, hih thu tawh kisai-ah a lungsim hatzo nailote in hong mukha zenzen leh milim biakna sa nek ding a hanthawn na suakkha ding uh hi.\nTua ahih manin note thutheihna hangin, Khrih in sihna a thuakpih, thu upna sungah i sanggamte a siasak na suak ding uh hi.\nTua bangin lungsim thaneemte gimsakin, thu upna sungah na sanggamte uh tungah na khialh uh ciangin Khrih tung mahmahah a khial na hi uh hi.\nTua ahih manin nekna in thu upna sungah ka sanggamte khat a khialsak ding ahih leh, amah a pukkhak lohna dingin milim biakna sa ka ne ngei het kei ding hi.


url: =USA, Virginia pan Ko Win Than in hongnusia :: ZOMI DAILY\nposted on 8 October 2021 at 2:23 pm Lomkholna: Dahpihna, News, ZIUSA, Zomi\nDahpihna lai (Condolence Letter) Mangpha Ko Win Than (Kum 46) – Charlottesville, Virginia State aa ateng Nu Stella Neamlam Hung ii Pasal, Ko Win Than Thu in abeisa October 5, 2021 in Kal damlohna tawh hongnusia chih thu izak man in ZIUSA kipawlna mintawh dahpihna i pulak hi.\nKo Win Than pen Zomi te kipawlkhopna Zomi Innkuan Washington D.C Area ah member khat leh ZIUSA Genvai member pom ni 4/30/2021 pan ni (158) active member khat ahih manin thumeilet/policy zuiin (75%) Death Benefit $11250 kipiakhia dinga paakkual $150 man khat tawh zong mangpha khakna kinei ding hi.\nKo Win Than luanghawm tawh anunungpen hunzatkhop ding hong tungding Saturday October 9, 2021 in Calvary Burmese Church Washington D.C pawlpi makaihna tawh, Funeral Service bawl khit ciang, Rev.Dr. Saw Ler Htoo in vuina nei ding hi.\nMore: US gamsung Virginia State ah thua kikapna piang, mi 2 si\nKo Win Than hong nusiatna hang adahakap alungleng khuangai tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Secretary of Genvai, Zomi Innkuan USA, Inc.)\nPrevious: Mangngilh ta maw?\nNext: Tulaitak Kawlgam vai Thuthang Tuamtuam te (October 07)


url: =Tedim leh MP (Member of Parliament) :: ZOMI DAILY\nposted on 22 April 2020 at 12:25 am Lomkholna: News, Tedim, Zomi\n(1)Tuni ciang ciang Kawlgam ah COVID19 natna nei mi za leh sawm leh sagih ki phata in Tedim ah a hul sitset in mi nga hong om ta hi.\n(2) Gam khat ah gamvai tawh ki sai in khuampi, mungpi thum om aa, thu khun bawlna Legalistic Power, ki ukna Executive Power, thu khenna JudiciaryPower, nam thum teng a om hi. MP te pen thu khun bawlna Legalistic Power a nei mi, a hi uh hi.\n(3) Amasa in mipi in ih tel, MP ih cih cih pen Member Of Parliament a hih lam thei tek hi hang. Member Of Parliament ih cih tak teh ei mipi in, ei tang aa ih tel, ei tang aa ih kisap teng, ih haksatna teng pulak ding ih tel mi hi. Hih tawh ki sai in The Tyrant Of Athens thu teng gento nawn dah ni.\n(4) Minister cih pen Kawl kam mahmah in zong VuanGyi hi lim lim hi. Cih tak teh mipi haksatna, mipi ki tangsapna, mipi lungkhamna teng a pua mi, mipi ii Burden teng a pua mi cihna hi pah hi. Ih theih pak ding ah COVID19 tawh ki sai in ki ukna lam(Executive Power) ah Minister of Health and Sport om aa, tua VuanGyi in pen cidamna leh ki mawlna lam bek ah tavuan a nei hi. Tua leh MP te in ee, a vekpi in tavuan nei hi. Mipi kisapna, mipi lunggulhna, mipi gentheihna khempeuh ah tavuan a nei uh hi.\n(5) MP te in COVID19 tawh kisai bang tavuan nei hiam? Minister of Health and Sport te a hi zong, Chin State Cabinet te a hi zong, a nasep dan te uh a hi zong, thu dong kantel ding, ki kup pih ding leh lam hilh ding tavuan leh Power nei uh hi.\n(6) Mipi deihna ah hih COVID19 tawh ki sai a hi zong, mailam khantohna ding a hi zong, MP te in kuamah maitang enlo in mipi maitang bek en in, hangsan tak aa khut zung kawk zen aa, nong panpihna ding ki lung gulh mahmah hi. Tedim Communication & Information Center\nPrevious: Zomi COVID-19 Response: Makaipipa Report\nNext: Nigeria ah Security Forces in COVID-19 Lockdown Order palsat mi 18 kaplumta


url: =Malaysia: Dailenbuk sungah gulpi khat nakivial venvan :: ZOMI DAILY\nposted on 19 August 2016 at 5:07 am Lomkholna: Malaysia, News, Sawltak, World\nMalaysia gamsung Klang veng aom dailenbuk tutnasung khatah gulpi khat nakivial venvan ahih manin, a innteknu laulua in kugawp cih Kosmo Newspaper pan kiza hi. Tua gulpi pen Python akici Thampi ihcihte nam hi a, 15 August (Monday) nitaklam thupiang ahihi.\nTua gulpi dailenbuk sungah amu masa pen kum 40 aphakhin Kamarunesa Mohd Kassim kicikhat hi a, kisilbuk sungah ki siansuahding in alutphei hiathiat leh dailenbuk sungah gulpi khat nakivial venvanmawk ahih manin laulua mahmah in kugawpliang cihi.\nTua akutgawp azak ciangin a inn kizom in ateeng asanggam innvengpa lunghimawh in na delhphei pahhi. Dailenbuk sungah gulgolpi amuh ciangin acihnading theipaklo a, anunung ah asin sinsukvet in atungpan in singtung leh vangik pawlkhat tawh delhsuksuak vet hi.\nTuakhit ciangin Selangor Fire and Rescue Department te zasakpah uh a, Firemen mi 5 te in mankhiathei uh cihi.\nFire and Rescue Department Assistant Operations Director Mohd Sani Harul kicipa in genkhiatna ah nitak 8:08pm hunin hih dailenbuk ah gulpi om cih hongki zasak a, mi 5 in kadelhpah uh cihi. Minute 25 sungkhawng in gulpi pen mankhiazo uh cihi.\nAki upmawhna ah hih gulpi pen ageinai aom ekdum siansuah nadingin akikoih Septic Tank panin honglutphei hikhading hi ci uhhi.\nHih gulpi aphatan kigelhlo a, ahi zongin a Photo sungah sautuak diatduat zawzen hi. Kisilbuk sung meikhawng honglo in, innteeknu in hih gulpi tutphahsuk khalehbel….. (aban laisim te’n ngaihsun vou 🙂 ZD Sawltak #zomidaily\nZomi Daily ah nonghawh zelzel manin lungdam mahmah hi!\nPrevious: NASA in leitung dengsia ding Asteroid thu kan dingin Space vanleng kaptoh sawm\nNext: RIO Olympics ah Cancer natna nei leh kum 54 mi khatin Gold Medal ngah\nA manpha naupang te ~ T. Sawm Lian\nMalaysia, Kelantan ah Brand minthang tuamtuam atuh akibawl te kiman\nZomi Nam Ni ~ Lamka, Feb 14\nThukhel nono General Knowledge (Part 1)


url: =Laithiangtho Dokna (Samuel Masa 23-24) ~ Thu Tatuam (Siyin News)\nLaithiangtho Dokna (Samuel Masa 23-24)\nMonday, September 15, 2014 Laithiangtho Dokna No comments\n1. Philistinete in Keilah khua pan bang ngu ziam?\na. Ngan khawite\nb. Anthak laakte\nc. Khamh le nguun\n2. Abiathar suataak ciang bang keng ziam?\na. Thukham thingkuang\n3. David le Jonathan sia koisung ah kiciamna vawt ziam?\n4. Akuate in Saul kung ah David kong matsak tu ci ziam?\n5. David kibupna sia Judah ngam ___ san hi.\n6. Saul in David amat dadekna mual sia bang kici ziam?\na. Jacob tuikhuk\n7. Engedi dui sung om David man tu in Saul in ngalkap ___ taw kuan hi.\n8. David kibuhna lianghawng sung ah Saul bang hi ziam?\n9. Saul sia bang ahi hang aa, David in thatlum nuam ngawl ziam?\na. Alawmpa ii pa\nb. Pathian tealsa\n10. Saul ii tungah, David in amale-ama bangbangh in kison ziam?\n11. David in Saul thu ason zawk ciang, Saul ___ dadek liang hi\n12. Saul in David tung pan akuate taw kisai kamciam ngen ziam?\na. Ama ii suanlepal\nSamuel Khatna 23\nDavid in Keilah Khua Suatak\n1Philistinete in Keilah khua sim a, a anthak laak uh te nguk sak hi, ci in David in za hi. 2Tua ahikom ama in TOPA dongh a, “Philistinete sim tu in ka kuan tu ziam?” ci hi.\n“Hi hi, sim in a, Keilah suatak in,” ci in TOPA in zo hi.\n3Ahihang David ii mihingte in ama munah, “Hi lai Judah sung zongh ah kiitak tu a khom om hi; Keilah ah pai in Philistinete sim leang pha ngawl seseam tu hi,” ci uh hi. 4Tua ahikom David in TOPA dongh kik a, taciang TOPA in, “Pai in a, Keilah sim tan, banghangziam cile Philistinete ii tungah zawna kong pia tu hi,” ci hi. 5Tua ahikom David le a mite Keilah khua ah kuanin, Philistinete sim uh hi; amate in tam ma that uh a, a ngannote laak sak uh hi. Tabangin David in tua khuapi suatak hi.\n6Ahimelech ii tapa Abiathar suakta in Keilah khua ah David a pop ciang ephod keng hi.\n7David sia Keilah zuan hi ci in Saul tungah a kison ciang, “Pathian in David sia keima khut sungah hong pia zo hi. David in ama le ama sia luphung taw ki uum, kongpite taw ngal nanna te ii sung sangah thaang kisia hi,” ci hi. 8Tua ahikom Saul in a ngalkapte samin, Keilah ah David le a mite uumci sawm hi.\n9Saul in amate sim tu in ngeal hi ci in David in a zaak ciang, thiampi Abiathar munah, “Ephod sia hi munah hong paipui tavun,” ci hi. 10Tua zawkciang David in, “TOPA Israelte ii Pathian awng, kei na naseam pa ii hu in, Saul sia Keilah ah hong pai in suksiat sawm hi ci in za khi hi. 11Keilah khua mite in Saul khut sungah keima hong aap tu ziam? Ka zaak bang in Saul hong pai takpi tu ziam? TOPA Israelte ii Pathian awng, hong zo tan, kong ngen hi,” ci hi.\nTOPA in zo a, “Saul hong pai tu hi,” ci hi.\n12“Taciang Keilah khua mite in kei le ka mite Saul khut sungah hong aap tu ziam?” ci in David in dongh kik hi.\n“Hong aap tu hi,” ci in TOPA in zo hi.\n13Tua ahikom David le a mite zaluk khawng in Keilah thakhat thu in nusia a, paisuak uh hi. Saul in David suakta hi ci in a zaak ciang a ngealna kheal hi.\nDavid Mualtung Ngamah Om\n14Ziph ngam duisung mualtung ngamah David sia buu in om hi. Saul in zong tawntung a, ahihang Pathian in David sia ama ii khut sungah a aap bua hi. 15David in Saul sia ama thatlum nuamin kuankhia ci in mu hi.\nDavid sia Ziph khua paam duisung Horesh ah om hi. 16Jonathan ama ii kungah pai in Pathian ii sungsiatna ama ii tungah om tu hi ci in hanthotna pia a, 17ama munah, “Lau heak in, ka pa Saul in nang bangma hong law zo ngawl tu hi. Ama in nang sia Israelte ii kumpipa tu hi a, nang zom a kei sia a zalian kik bel ih hi tu sia ama in tel mama hi,” ci hi. 18Amate nii in kilawmtakna biakna taw kisai a thiangtho kamciam vawt ku a, David sia Horesh ah taamin, Jonathan inn ah cia hi. *\n19Ziph panin mihing pawlkhat Gibeah ah Saul ii kungah hong pai uh a, “David sia Judah duisung ii thangsang koma ii Horesh ngamkhen, Hachilah Mualvum ah buu hi. * 20Kumpipa awng, ama bangza in man nuam na hi sia hong he khu hi; tua ahikom koma ii ngamkhen sungah hong pai tan, na mat thei natu koma in vawt hamtang tu khu hi,” ci uh hi.\n21Saul in zo a, “Kei tungah nong dik uh hu in, TOPA in thupha hong pia tahen! 22Pai tavun a, khat vei ma a kipealkhial ngawl natu in hong seam tavun; ama koisung tatak ah om ziam hong kan tavun a, akua taw veu kimu ziam a maanin hong tel tavun. Ama sia kukal mama hi ci in za khi hi. 23A buhna mun tatak hong zong tavun a, kei kungah tangtan in thu hong puak nanak sak tavun. Tasia ciang noma taw kong pai khawm tu a, ama ngamkhen sungah a om lai le Judah ngam buppi zon a kul zong ka vai tu hi,” ci hi.\n24Tua ahikom amate in pai a, Saul ii mai Ziph ah heak kik uh hi. David le a mite sia Judah ngam thangsang duisung a ngamkhing kuam, Maon dui sungah om uh hi. 25Saul le a mihingte in David zong tu in hong pai khia uh a, ahizong ama in a thu za in, Maon ngamsung mual tungah taam hi. Saul in hi thu a zaak ciang David zuizen hi. 26Saul le a mite sia mualpangh lang ah om uh a, a lang pangh a om David le a mite taw mual in da hi. Saul ii mite in amate man tu in neakin, man dektak uh a, amate sia Saul ii kung panin manlang takin paikhia uh hi. 27Tua laitak lianin kamtai khat hong pai a, Saul munah, “Philistinete in ih ngam hong sim hi, thakhat thu in hong heak kik tan,” kici uh hi. 28Tua ahikom Saul in David a zuizet sia tawp in, Philistinete do tu in kuan hi. Tua hu in tua mun sia Kidoina Mual kici hi. 29David in tua mun nusia a pai in Engedi ngamkhen sungah buu in om hi.\nSamuel Khatna 24\nDavid in Saul ii Nuntakna Khoaikhe\n1Philistinete a simna pan Saul hong cia kik ciang, Saul munah David sia Engedi dui sungah om hi ci in kison hi. 2Saul in Israel ngamsung ngalkap pha bel tulthum la in David le a mite zong tu in Ngam Keal Suangpi a kicina ii nisuana sangah hong pai uh hi. 3Ama in tuukhawk taw a kinai lampi hui lianghawng khat ah awnghaw tu in hong tum hi. Tua lianghawng sia David le a mihingte ii a tawngah a buhna lianghawng a na hi luilam hi. * 4Amate in ama munah, “Hisia nangma ii hunpha hi! TOPA in na ngalte nangma ii khut sungah kong koi tu hi hong ci hi, ama tungah na law nop po law thei tu ni hi,” ci uh hi. David bokvak in pai a, Saul ii heak ngawl lan in a puantual mong bek khat attan sak hi. 5Ahihang tasia hun lai takin David ii thin hong nuam ngawl a, 6ama in a mite tungah, “TOPA in ama ii kumpipa tu in a teal ka topa tungah siatna ka vawt ngawl natu hong keamcing tahen! Ama sia tawm zongh ka suksiat thaak ngawl tu kul hi, banghangziam cile ama sia TOPA ii teal sa kumpipa ahi hi!” ci hi. * 7Tua ahikom David in a mite tungah Saul a sim ngawl natu thin zo takin son hi.\nSaul dingto a, lianghawng nusia in ama pai natu ah pai tu in kipan hi. 8Tua zawkciang David pusuakin a nung panin zui a, “Kumpipa awng!” ci in ama biakpui hi, Saul hong kiheak a, taciang David lei ah bok suk in zatak a piak zawkciang, 9ama in, “Banghangin nang vawtsiat tu hanciam hi ci a, thu hong son mihingte ngai ni ziam? 10Nangma tatak ma ii na mu tu a, tu ma hiat tatak in TOPA in nang sia keima ii kong vawt nop po a kong vawt thei tu in hong pia hi. Ka mite pawl khat in thatlum in hong sawl hi, ahihang khuangai huai kong sa a, tawm zongh bangma law ngawl tu khi hi ka ci hi, banghangziam cile nang sia TOPA ii kumpipa tu in hong tealkhia sa na hi hi. 11Ka pa awng, na pualtual mong bek ka khut sungah ka toai sia en in! Hong thatlum thei tu khi hi, tabang hi ngawlin hi sia at keak zaw khi hi. Hisia in nang lang khat pan ngal kong thaw nop ngawlna le nang bangma kong law nop ngawlna nasia takin hong lak tu hi. Nang tungah bangma hong khial ngawl ka hihang that nuam in hong vaizui ni hi. 12TOPA in ei nii akua maw hi ziam thu hong khen tahen! Kei ii tungah nong ngamtatna te hu in TOPA in nang daan hong pia tahen, banghangziam cile nang sia bangma hong law ngawl tu khi hi. 13Paunak khat, ‘Siatna sia misiate bek in vawt hi’ a ci sia he ni hi. Tua ahikom nang sia bangma hong law ngawl tu khi hi. 14Israel kumpipa ii a thatlum nop sia en vun! A del thapai sia bang ziam en vun! Ui thi sa khat, uili no khat hi lel hi! * 15Ei ngeal akua maw hi ziam? TOPA in thu hong khen tu hi. Hi thu TOPA in hong en cian tahen, kei hong hung tahen, nang khut sung pan suatak hong pia tahen,” ci hi.\n16David ii pau tu teng a pau zawkciang, Saul in, “Nangma tatak ma ni ziam, ka ta David awng?” ci hi. Taciang ama kap tu in hong kipan hi. 17Tua zawkciang David munah, “Nangma maan a kei khial khi hi. kei ii nang tungah khialna ta za kong nei kawm panin, nang sia kei tungah hong dik mama ni hi, 18Tu ni in nang sia kei tungah bangza in hong dik ni ziam ci in hong lak zo ni hi, banghangziam cile TOPA in na khut sungah kei hong aap hi kale nong thatlum bua hi. 19Mihing khat in a ngalpa man zo kasap a thasua kik hun bangtan vei om ngei ziam? Tu ni in kei tungah nong vawt teng hu in TOPA in nang thupha hong pia tahen! 20Tu in ka up tatak thu sia bang ziam cile nang sia Israelte kumpipa suak tu a, na ukna na kumpi ngam sia nangma ii ukna nuai ah kizom suak tu hi. 21Ahihang ka min le ka baangkua ii min a kimangil bit ngawl natu in, ka suan ka paalte nong khoaikheet sak natu TOPA min taw kamciam hong pia tan,” ci hi. 22David in tabang ka hi tu hi ci in kamciam pia hi.\nTaciang Saul a inn ah cia kikin, David le a mite sia a buhna mun zuan kik uh hi.


url: =US gamsung khualzinna pawlkhat – 9 :: ZOMI DAILY\nposted on 11 January 2016 at 8:00 am Lomkholna: Article, Awnzapau\nBahamas Pan Dr Myles Munroe\nHih VCC pastor ahi, Billy Joe Daugherty leh azi Sharon Daugherty te nupa makaihna tawh kumsial kumsial a kibawl ahi, “Word Explosion” conference ka paina tawh kisai in ka ciahkik ciangin hi vaii tawh kisai bang khat peuhmah pulaak kik dingin ka ngaihsun gige mah hi. Ihmut cimloh tumhteeng tawh a mikang pau zong ka tel khin gai peuhmah kei hi. A diakdiakin ciamnuih bang tawh a helh teh ka gei ka pam ate’ khawng nui ngeiingaii napi’n ka nuihzak dan ding ka thei kei hi.\nAhi zongin Bahamas gam, nidang a England kumpi colony a om ngei gam pan, Dr Myles Munroe in hong gen ciangin ama pau pen British accent tawh hong pau a, tampitak ka telzaw hiat hi. A dangte in kha khanlawhna ding vive, piangthak ding cih vai vive mah hong bulgen uh a, Kawlpau Zopau a ih zak ngeingeite mah tawh a paipi kibang kasa khin hi. A gen bek hi lo in action naleng tawh mite lawp theihtheih dingin thugen siam thei peuhmah uh in zaknop leh muhnop thuah hi.\nDr Munroe in hong gen ciangin Pasian thu zong tawh hong pan masa meello phot zawzenin a neu lai a ama nuntak zia thu leh Bahamas gamsung Kumpi ukna tawh ki-ukna vaai hong lim gen hi. England kumpinu Bahamas a pai ma kha khat kha nih sung a gam makaite banah a nuai a om khuapi tuamtuam leh tua khuapi sung a om a veeng makaite na dongin a buaidan uh honggen hi.\nKumpinu hong pai ciangin ama lungkim theihtheihna ding a, akigingkhol phitphet uh ahihi. Kumpinu lungkim kei hen la mawhsiatna khat peuhpeuh a piak ding a lau man uh ahihi. Mawhsiatna a piakna tawh kizui in thu kikhen ding cih lau uhhi. Tua thu khenna dan piakna akipan kinial theilo ahih lamtak a theih man uh ahihi. Ei lamah bel tua dante gencian kul lo in a tel thei pah dingin kong um hi.\nTua zawh ciangin kumpite va-angh neihdan, authority ih cih thu neih dan, kumpi thu ahih nak leh nial ding peuhmah a kingaihsun vet lo, man pahpah ding ahih lam hong gen hi. USA sung a teeng gammite in Laisiangtho sung leh Leitung taangthu sung khawngah a sim ngei bek uh cih loh buang, a taktakin Kingdom ki-ukna tawh kisai asin kha ngei kei uhhi. Tua hi a kumpi thu tawh kisai ki-ukna a telsiang dingin a gentel phapha kikkik ahihi. A tawpna ah kumpite thu a ki-nial loh mah bangin Topa Zeisu thu zong Ama thugen kammalte nial ding zangkhat zong omlo hi. Lungka lo lunghei nei lo a, Athu man suk pahpah ding zuih pahpah lian ding ahih lam tak hong limgen phapha hi.\nAhi zongin US a teng gammite in na kumpipa (President) uh makaihna leh sepkhiatnate thu hoih na sak kei uhleh suakta tak lau lo takin na kikuppih theih na kilepkik (negotiate) theih bang dan uh in ngaihsut khak ding hi lo hi. Pasian thu pen thu maan leh thu tang vive hi a, leitung kumpite thu ih manziau mah bangin kumpite Kumpi, tote Topa ahi, Topa Zeisu kammal leh thu hilhna thute khempeuh lunghiang lo a ih man ih zuih pah lian ding a thupi pen hi ci in a thugen hong khup hi.\n(Tua zawh kum 6 a cinh zawh November 9, 2014 ni in a tuanna private helicopter in Grand Bahama International Airport tu ding kim lai tembaw khawlna a vansuatna leh suahkhiatna (crane)te khat nawk kha in kia a, anupa in tua munah si pah uhhi.A sih in kum 60 pha ta hi.)\nPrevious: Pupate hunkhenna ~ Thang Siangh\nNext: Khateh ~ Hau Za Cin


url: =Indonesia gamsung aom biakinn 3 ah Bomb puakkham, mi 6 si in 35 liam :: ZOMI DAILY\nIndonesia gamsung aom biakinn 3 ah Bomb puakkham, mi 6 si in 35 liam\nposted on 13 May 2018 at 8:46 pm Lomkholna: Indonesia, News, Sawltak, World\nIndonesia gamsung aom Christian te biakpiakna Church 3 takah tuni Sunday ni in Bomb puakkham in mi 6 in sihlawh uh a, aliamzong mi 35 bangpha cih AFP pan kiza hi. Indonesia gampen leitungah Muslim atampenpen gam “world’s biggest Muslim-majority country” hi a, hih kibawlsiatna pen namneu biakna te bawlsiatna lakah anunungpen ahihi.\nIndonesia, Surabaya City sung aom akibanglo munthum ah zingsanglam 7:30am hunpawl in Bomb apuakkham ahihi. Asi mi 6 banah aliam bekbekzong mi 35 bang pha a, tuciangciang hih gamtatna pen kuamah in ko ii gamtatna hi ci’n apulakkhia, Responsibility agenkhia omnailo hi.\nPhoto pawlkhat aki khahkhiatna ah Santa Maria Catholic Church ii apualam, Gate pualam ah Bomb akitapkhit ciangin misi leilak ah alum deldal kimuthei cihi. Indonesia’s Bomb Squad kici Bomb zonsiam te’nzong ninthemlak tengah alauhuai aomlaihiam cih zongkawikawi uhhi.\nEast Java Police spokesman Frans Barung Mangera in agenkhiatna ah hih Bomb puahkhapna hangin asi pen mi 6 hi a, aliam zato ah akikem pen mi 35 hi ci’n genkhia hi. Tua zato ah akikem aliam te lakah Police Officer zong mi 2 kihel hi ci’n genbeh hi.\nSanta Maria Catholic Church ah Bomb apuakkhap laitak in Bomb asukham te khatzong siding hi, asikhawm ngaitding in Suicide Bomb asukham hiding hi ci’n thunei te’n genkhia uhhi.\nNungdeuh mahmah inzong Indonesia, Jakarta khuapualam aom thonginn sungah buaina pianggawp ahih manin, Indonesian Police Officers mi 5 leh thongkia Inmate 1, akigawm in mi 6 takin sihlawh uhhi.\nMore: Indonesia, Bali ah nelvang sung vankham hento in apuasim mi 3 kiman\nTua thonginn pen amuanhuai mahmahding in akilam “high-security jail” akici himahleh buaina piangveve in, Islamic State kici IS Group migilo te’n ko ii gamtatna hi ci’n mawhpuak pulakkhia uhhi.\nTuzingsang biakinn 3 ah Bomb puakkhapna hangin misi pen 11 bang phahi ci’n agenkhia News tuamtuamzong omhi. Athu akician in Update huai aomleh hongki zasakkik dinghi. Sawltak #zomidaily\nPrevious: “Nu” ci in nasam ding hi ~ Khat Thang\nNext: Tedim ah mi lamdang khat\nChristian Hymn te’ tangthu: Nung Ciangin A Nopna\nIndia gam Zomi te ading in thunget sakna


url: =Gamh ~ Dimno’ Pa :: ZOMI DAILY\nposted on 1 May 2018 at 10:12 am Lomkholna: Article, Paukhankap\nVangam a luah nadingun Pasian pen na khempeuh a Bawlpa, a Piangsak pa in thei in, Jesuh pen Gumpa leh Honpa in a sangtheih nading uh na dang khempeuh sangin thupi zaw hi. Leitung hauhna khempeuh a gamh dingin i nusiat zongin Pasian hong thei kei leh a tawpna ah a mawkna hong suak ding hi.\nPasian hong thei-in, Jesuh pen Honpa in hong sang peuh leh gamtat hoih tawh hong kizom in, gengen leh sawlsawl kul lo-in, nu leh pa thu hong mang in biakinn lam hong manawh pah ding uh hi. Tua ciangin leitung hauhna khempeuh tawh lei zawhloh vangam nuam pen amau gamh hong suak ding hi.\nTua manin i tate gamh dingin adang bangmah i nusiat zo kei zongin vangam pen a luah ding uh gamh hoih penpen ahi dingin nusiat sawm ding hi hang.\nNeih leh lam, inn hoih lo hoih tampi tak sangin pilna pen a gamh dingun nusiat zaw ding hi hang. Ih khua i tui leh i gam sungah mi tampitakte in sum le paai zongin inn hoih lo lam uh a, tate pil ding don man lo liangin buai uh hi. A zongzong uh hauhna mu in, sum le paai leh inn hoih lo hoih nei mah uh hi. Ahi zongin tua a hauhna uh a luah ding leh a zeek ding a tate uh pilna hong guan kha lo uh ahih manin nu leh pa in kum tampi a zon uh inn leh lo hoihte leh a hauhnate tomkal sungin hong bei-in, hong maimang lel hi. Pilna lo tawh bangmah kip lo hi.\nTate pil ding kinsak man lo, donsak man lo-in, hauh ding bek tawh hong buai in, tate hong khantoh ciang pate neihsateng, pate lamsateng a banban in hong ne ngekngek lel uh hi. Kum tam lo-in hong bei hi.\nPawlkhatte-in a neih sunsun uh tawh tate pilna ding kan sak uh a, leitawi liang mah in sang hoihte ah hong kahsak uh hi. A khan sungun tate pilna zongna hangin inn nuam sung na ngawn ah om zo lo bek hi lo-in, zawn manin mi tampite simmawh paampaihna zong hong tuak lai uh hi. Ahi zongin a tate un pilna hong nei-in, tate hong khang ciangin tate thalawhsa tawh inn hoih lo hoih hong lam in, tua sungah lungnuam tak in hong tawlnga hithiat uh hi.\nTate ading inn hoih lo hoih lamsak kei ni, aci nuam hi lo hi ing. Ih zong sak masak ding pen pilna hi-a, i neihsa i lamsa abei dong mah in zongsak leng aci nuam hi ing. Pilna zonsak masa lo-in, tate luah ding neih leh lam, inn hoih lo hoih a nusia hile hang i tate in sawtpi hong ne khol lo ding hi.\nAhi zongin pilna a nusiat hile hang a khantawn uh hong khom dinga, amau ading bek hi lo, khua leh tui, gam leh lei ading dong ah a manpha gamh hong suak lai ding hi. Tua hun ciangin amau bek a manpha hong hi lo dinga, ei a nu leh a pate zong nu manpha, pa manpha, a etteh tak numei, a ettehtak pasal taktakte i suak ding hi.\nTua manin inn hoih, lo hoih te gamh dingin i nusiat sak sangin a hun om lai-in pilna hong ngah na ding uh hamciam pih in, pilna pen a luah ding gamh in nusiat ding hi hang.\n3. Neih le Lam\nVangam a luah theihna ding, tua khit ah pilna a luah dingin nusiat in, a nunung penpen ah inn le lo, neih leh lam a luah dingun zong sak in, nusiat ding hi hang.\nPilna hong neih uh hangin Pasian hong thei kei uh leh ei thu um mite adingin a mawkna mah hong suak ding hi. A foundation dingin Pasian koih sak in, Pasian tungah a kilam theih nadingin gelsak ding hi hang.\nIh theihsa mah bangin tate luah dingin pilna sang in neih le lam a koih sak nu leh pa tampi i kiim i paam ah mu ding hi hang. Pilna nei lo-in neih leh lam tampi hong luahte-in a neihsa uh sauvei hong khom het lo hi. Zan khat thu in a inn bei-in, nikhat thu in a mawtaw uh bei lel uh hi.\nA neih sunsun uh tate pilna ding zonna in a neite-in a nunung ah a tate un inn hoih lo hoihte nu leh pa adingin hong lam sak kik in, tua bang dan mi tampi zong i kiim i paam ah mutek hi hang.\nTua manin tate gamh dingin neih leh lam leh van leh nate koih sak masak lo-in, a hun om lai-in pilna pen a gamh dingin pia ding hi hang. Tua zom ah inn leh lo lamsak in, a luah dingun nusiat pan ding hi hang.\nPrevious: Nang Apple bawlpa tate zat Technololgy bangnam ahi dingin na ngaihsun?\nNext: Papi khatin azi athahlup khitciangin a ngawng tankhiatsak in khuasung ah vakpih\nMopawi lungdam kohna ~ Lengtong Pauno